Συγκάματα στα μωρά | Bepanthol®\nΕρυθρότητα, αλλοιώσεις, οίδημα ή κηλίδες στους γλουτούς, τους μηρούς και τα γεννητικά όργανα του μωρού σας.\nΤο εξάνθημα μπορεί να είναι ζεστό στο άγγιγμα.\nΗ συμπεριφορά του μωρού σας μπορεί να παρουσιάζει εναλλαγές: μπορεί να κλαίει στο άγγιγμα ή το πλύσιμο και να ξυπνάει συχνά τη νύχτα λόγω δυσφορίας.\nΗ προστασία και η πρόληψη είναι πολύ παρόμοιες όταν πρόκειται για το σύγκαμα από πάνα: και στις δύο περιπτώσεις, συνιστάται η εφαρμογή μερικών απλών συστάσεων για την υγιεινή, όπως η αλλαγή της πάνας του μωρού σας όταν είναι λερωμένη,3 τα μικρά διαλλείματα από την πάνα, και η χρήση ήπιων προϊόντων, ειδικά σχεδιασμένων για το ευαίσθητο δέρμα του μωρού σας. Η τακτική χρήση ενός προϊόντος κατά του συγκάματος από πάνα, όπως το Bepanthol® Baby Balm, θα βοηθήσει το μωρό σας να αναρρώσει από τον ερεθισμό.\nΑλλάξτε την πάνα του παιδιού σας πέντε έως επτά φορές την ημέρα.\nΒεβαιωθείτε ότι χρησιμοποιείτε το σωστό μέγεθος πάνας. Εάν είναι πολύ σφιχτή, μπορεί να προκαλέσει ερεθισμό. Δοκιμάστε την πάνα με το δάχτυλό σας: πρέπει να χωράει ανάμεσα στο δέρμα και την πάνα.\nΑφήστε τον πωπό του μωρού σας να αερίζεται όσο το δυνατό συχνότερα. Για παράδειγμα, αφήστε το χωρίς πάνα όταν το κρατάτε για να ρευτεί. .\nΌταν βγαίνετε έξω, να θυμάστε να έχετε μαζί σας μια καθαρή πάνα, ώστε το παιδί σας να μη μένει λερωμένο για πολλή ώρα.\nΠάντοτε καθαρίζετε την περιοχή των γλουτών του μωρού σας από μπροστά προς τα πίσω.\nΕίναι σημαντικό το δέρμα του να είναι πάντα καθαρό, αλλά δεν συνιστάται το καθημερινό μπάνιο, καθώς αφυδατώνει το δέρμα.\nΜη χρησιμοποιείτε ταλκ σε σκόνη: όταν είναι υγρό, οι μικροί κόκκοι συσσωρεύονται και προκαλούν ερεθισμό.\nΧρησιμοποιείτε καθαρό, χλιαρό νερό όταν πλένετε το μωρό σας. Το σαπούνι μπορεί να ερεθίσει το δέρμα.\nΜετά τον καθαρισμό, αφήστε τους γλουτούς του μωρού σας χωρίς πάνα για λίγα λεπτά ώστε να στεγνώσει.\nΑποφύγετε τα αρωματισμένα προϊόντα περιποίησης ή τα μαντηλάκια.\nΧρησιμοποιήστε Bepanthol® Baby Balm σε κάθε αλλαγή πάνας για προστασία από το σύγκαμα.\nΤο Bepanthol® Baby Balm προσφέρει διπλή προστασία από τα συγκάματα: δημιουργεί μια διάφανη ασπίδα προστασίας στην επιφάνεια της επιδερμίδας που προστατεύει το δέρμα από τις εξωτερικές επιβαρύνσεις ενώ επιτρέπει στο ευαίσθητο δέρμα του μωρού να αναπνέει, και υποστηρίζει τη φυσική διαδικασία ανάπλασης του δέρματος χάρη στην προβιταμίνη B5 που περιέχει. Παράλληλα το ενυδατώνει αποτελεσματικά, αυξάνοντας έτσι την άμυνα του δέρματος κατά του συγκάματος5-12. Η ειδική σύνθεσή του και η απουσία συντηρητικών, χρωστικών και αρώματος καθιστούν το Bepanthol® Baby Balm κατάλληλο για το ευαίσθητο δέρμα του μωρού σας**. Είναι φιλικό ακόμη και για το εύθραυστο δέρμα των πρόωρων νεογνών5.


Έκθεση ζωγραφικής & γλυπτικής: «25 χιλιόμετρα μόνο!» Σάββατο 18 Μαρτίου | 'α κ τ-ε ι ν\nΈκθεση ζωγραφικής & γλυπτικής: «25 χιλιόμετρα μόνο!» Σάββατο 18 Μαρτίου\nΤο Σάββατο 18 Μαρτίου η Ακτ-ειν παρουσιάζει στον χώρο πολιτισμού «Γιαπί» την έκθεση ζωγραφικής – γλυπτικής\n«25 χιλιόμετρα μόνο!»\nΆγγελος Αντωνόπουλος, Μιχάλης Μανουσάκης,\nΤάσος Μισούρας, Παναγιώτης Τανιμανίδης\nΕίκοσι πέντε χιλιόμετρα από την Αθήνα μόλις, στο Κορωπί, στην αίθουσα πολιτισμού “Γιαπί”, τέσσερεις φίλοι και εικαστικοί, ο Άγγελος Αντωνόπουλος, ο Μιχάλης Μανουσάκης, ο Τάσος Μισούρας και ο Παναγιώτης Τανιμανίδης, συζητούν και στοιχηματίζουν υπέρ της ευρωστίας της σύγχρονης τέχνης, σε πείσμα ενός κόσμου ασταθούς που βλέπει τους στροβιλισμούς του μέσα από ραγισμένο καθρέφτη. Χρησιμοποιώντας διαφορετικά υλικά και υβριδικού τύπου τεχνικές, οι εν λόγω καλλιτέχνες, αμετανόητοι καινοτόμοι, παντρεύουν τη ζωγραφική με τη γλυπτική. Σχεδιάζοντας χάρτες ψυχο-γεωγραφίας, στήνουν ενέδρες στους εφιάλτες και ονειροπαγίδες για να εγκλωβίσουν ουτοπίες καθησυχαστικές. Η τέχνη τους υπαινικτική, ποικιλοτρόπως υπερρεαλιστική, επιχειρεί ένα παιχνίδι αυτογνωσίας που παίζει με το χρόνο, τις εμμονές της μνήμης και τις πιο ανομολόγητες προσδοκίες.\nΟργάνωση: Δρ. Νίνα Φραγκοπούλου.\nΕγκαίνια: Σάββατο 18 Μαρτίου, ώρα 7:30μμ.\nΔιάρκεια έκθεσης: 18 Μαρτίου – 22 Απριλίου 2017.\nΧώρος πολιτισμού: Γιαπί, Ερμή Σουρλατζή 14, Κορωπί,\nΏρες λειτουργίας: Τετάρτη έως Παρασκευή: 5:00 – 9:00μμ.,\nΣάββατο: 12:00 – 8:00μμ.\nPrevious PostΕικαστικό εργαστήρι κατασκευής χαρταετού, Σάββατο 25 ΦεβρουαρίουNext PostΌταν τα θαλασσόξυλα θυμούνται


Αίμα - Τιμή - Εκβιασμοί! Η Μέθοδος | Politikanet.gr\nΑίμα - Τιμή - Εκβιασμοί! Η Μέθοδος\nΜία από τις ειδήσεις που βρίσκονται στο επίκεντρο του δημοσιογραφικού ενδιαφέροντος είναι βέβαια η σύλληψη του ιδιοκτήτη της εφημερίδας «Ακρόπολη»,Παναγιώτη Μαυρίκου, και των συγκατηγορουμένων του για την υπόθεση του κυκλώματος εκβιαστών που αποκαλύφθηκε τις τελευταίες ημέρες. Των Γιάννη Μπασκάκη και Δημήτρη Ψαρρά.\nΔιαβάστε επίσης: Το έγγραφο που δείχνει τον Μαυρίκο στο payroll της ΝΔ\nΗ εφημερίδα κρατά μεν ακόμα αποστάσεις από τη Χρυσή Αυγή, συνιστώντας στη Δικαιοσύνη να πράξει το καθήκον της, όμως δεν παραλείπει να βαφτίσει την προφυλάκιση του Μιχαλολιάκου «συνταγματικά δυσνόητη». Κι έπειτα, μετά το αρχικό μούδιασμα, οι αποστάσεις αρχίζουν να μειώνονται με τον διευθυντή της «Ακρόπολης» Aρη Σπίνο να ισχυρίζεται από τη στήλη του (26-27.10.2013) ότι δεν βλέπει «καινούργια στοιχεία» για την υπόθεση της Χρυσής Αυγής, ενώ αντίθετα βλέπει τη βεβαιότητα των χρυσαυγιτών «πως όλα θα καταρρεύσουν στο δικαστήριο».\nΚι έπειτα έρχεται το περίφημο βίντεο Μπαλτάκου. Το πρωτοσέλιδο της «Ακρόπολης» (3.4.2014) έχει τίτλο «Πολιτική Δίωξη με ήχο και εικόνα». Η ταύτιση με τη Χρυσή Αυγή είναι απόλυτη. Μάλιστα στη συνέχεια ο Σπίνος αναγγέλλει (7.4.2014) ότι οι χρυσαυγίτες έχουν και «νέες συνομιλίες», οι οποίες ανήκουν «σε ένα ευρύτερο οπλοστάσιο», διαβεβαιώνοντας ότι δεν πρόκειται για «πολιτική μπλόφα». Εδώ η «Ακρόπολη» μπαίνει στο παιχνίδι των απειλών που χρησιμοποίησε τότε η Χρυσή Αυγή και οι οποίες, ως τακτική, δεν μπορεί παρά να φέρνουν στον νου τις σημερινές απειλές για τις οποίες κατηγορούνται το κύκλωμα εκβιαστών και ο ιδιοκτήτης της «Ακρόπολης».\nΛίγο πριν από τη σύλληψή του ο Μαυρίκος φορούσε και πάλι το «γαλάζιο κουστούμι», φανερώνοντας την ευκολία με την οποία αλλάζει «πολιτικά κοστούμια». Είναι η ίδια ευκολία με την οποία ανασταίνει «ιστορικούς τίτλους» εφημερίδων και εμφανίζεται ως ιδιοκτήτης πολλών διαφορετικών εντύπων πέραν της «Ακρόπολης» («24 Ωρες», «Ελληνικός Βορράς», «Αθλητική Ημέρα»), τα οποία βέβαια αναζητούν διαφήμιση. Και συμπτωματικά είναι η ίδια ευκολία με την οποία, όπως διαρρέεται από τη σχετική δικογραφία, το κύκλωμα εκβιαστών θα δημιουργούσε «πέντε και έξι» διαφορετικές ιστοσελίδες, ως οχήματα για τους εγκληματικούς σκοπούς του.\nΜε όποιον δάσκαλο καθίσεις τέτοια γράμματα θα μάθεις. Ο πολυπράγμων και δαιμόνιος Γιώργος Καρατζαφέρης, ο αρχηγός του ΛΑΟΣ, έχει δείξει με κάθε δυνατό τρόπο πόσο ισχυρό είναι ένα μέσο ενημέρωσης. Η ειδικότητά του ήταν οι αναφορές στην ιδιωτική ζωή πολιτικών προσώπων ή επιχειρηματιών με υπονοούμενα ή και σκληρές καταγγελίες. Οι δυο στενοί συνεργάτες Μαυρίκος και Σπίνος δεν συνέπεσαν μόνο τώρα τελευταία στην «Ακρόπολη». Υπήρξαν πριν από χρόνια μαθητές του ίδιου δάσκαλου, ο οποίος διαθέτει σχολή δημοσιογραφίας, από την οποία ξεπήδησαν πολλοί σημερινοί τηλεοπτικοί αστέρες, του Γιώργου Καρατζαφέρη.\nΑσφαλώς το πρότυπο αυτού του εκδότη-ιδιοκτήτη μέσων ενημέρωσης αλλά και ιδρυτή του κόμματος θα είχε στο μυαλό του ο κ. Μαυρίκος όταν επιχείρησε τη δημιουργία της «Δεξιάς», με τη φιλοδοξία να κληρονομήσει την επιρροή του ΛΑΟΣ. Αυτοδίδακτος ο ίδιος, αλλά πολυπράγμων και δαιμόνιος, ο Καρατζαφέρης έχει δείξει με κάθε δυνατό τρόπο πόσο ισχυρό είναι ένα μέσο ενημέρωσης, ακόμα και την εποχή που διέθετε μόνο τις ενοικιαζόμενες κασέτες της «TV-Press».\nΓια τον τρόπο που λειτουργούσε ο πρόεδρος του ΛΑΟΣ προτού αρχίσει να παρακμάζει το κόμμα του ενδεικτικός είναι ο τρόπος που επιτέθηκε στο συγκρότημα Αλαφούζου την περίοδο που διεκδικούσε μεγαλύτερη προβολή από τα μέσα ενημέρωσης. Στη μεσημεριανή του εκπομπή από το ιδιόκτητο κανάλι του την 1η 2.2011 είχε ξεσπαθώσει, κατηγορώντας το συγκρότημα του Νέου Φαλήρου για προδοσία: «Το κανάλι Σκάι είναι το πιο επικίνδυνο για την Ελλάδα. Εξαιρετικά επικίνδυνο. Επικίνδυνο όσο το indymedia και ακόμα περισσότερο. Είναι προϊόν πονηράς αγοραπωλησίας. Ας καταλάβουν λοιπόν οι Αλαφουζαίοι ότι έχουν αφήσει πολλά ίχνη. Και πατέρας και γιος. Η ιστορική “Καθημερινή” έπεσε στα τάνκερ που έχουν τη δική τους θλιβερή ιστορία. Και να θυμίσω, καράβια από τη Ρουμανία και πώς ήρθαν εδώ και γίναν ελληνικά. Ο πόλεμος ξεκίνησε».\nΤο υπονοούμενο για τα καράβια από τη Ρουμανία αναφέρεται στον τρόπο με τον οποίο ήρθαν στην κατοχή της οικογένειας Αλαφούζου εμπορικά πλοία της χώρας αυτής μετά την κατάρρευση του καθεστώτος Τσαουσέσκου. Παρόμοια υπονοούμενα άφηνε τις ίδιες μέρες από το δικό του κανάλι και ο Γιώργος Κουρής: «Ο Γιαννάκης [Αλαφούζος] βούτηξε το στόλο από τη Ρουμανία και οι συνεργάτες του εκεί είναι ακόμα στη φυλακή». Το ενδιαφέρον της ιστορίας βρίσκεται στη συνέχεια. Ο κ. Καρατζαφέρης ταξίδεψε στη Ρουμανία, από όπου υποτίθεται ότι έφερε κάποια σημαντικά «στοιχεία». Η είδηση έγινε πρωτοσέλιδο στην εφημερίδα «Αυριανή»:\nΜια μέρα νωρίτερα, η ίδια «είδηση» είχε περάσει και στα παραπολιτικά της εφημερίδας «Εθνος», με τίτλο «Αποστολή στο Βουκουρέστι». Το ανυπόγραφο κείμενο σημειώνει: «Σαν “πράκτωρ 007”, με μαύρο πανωφόρι και δερμάτινη τραγιάσκα, ο Γ. Καρατζαφέρης ταξίδεψε το πρωί του Σαββάτου για τη Ρουμανία.Στο αεροδρόμιο του Βουκουρεστίου τον περίμενε ένας κουστουμαρισμένος εξηντάρης, με χλωμό πρόσωπο και μαύρα γυαλιά, που αυτός κι αν έμοιαζε με πραγματικό πράκτορα! Ο πρόεδρος του ΛΑΟΣ κατέλυσε στο ξενοδοχείο Marriott, όπου στην πριβέ τραπεζαρία γευμάτισε με τον “σκοτεινό” εξηντάρη και δύο άλλους κύριους με παραφουσκωμένα σακάκια, δείγμα ότι οπλοφορούσαν. Βγαίνοντας, ο Γ. Καρατζαφέρης κρατούσε δύο DVD. Προφανώς ετοιμάζεται για... πόλεμο ο αρχηγός του ΛΑΟΣ. Με ποιον άραγε;» (8.2.2011).\nΟ κ. Παπαχελάς μιλά για το «φαινόμενο ΛΑΟΣ» και εξηγεί ότι η δημοσκοπική του άνοδος οφείλεται στην «υπεύθυνη στάση του», στο ότι «ο κ. Καρατζαφέρης έχει επενδύσει στη συναίνεση», ότι «μιλά απλά», και ότι «έπιασε όμως και τον σφυγμό της κοινής γνώμης σε ένα κρίσιμο θέμα, αυτό του νόμου και της τάξης». Ο κ. Παπαχελάς συνοψίζει για τον κ. Καρατζαφέρη: «Συναίνεση, υπεύθυνη στάση όταν κρίνονται καίρια θέματα, κοινός νους και όχι ξύλινος κομματικός λόγος και νέα επαρκή πρόσωπα. Μήπως είναι αυτά τα συστατικά που περιμένει κάποιος από ένα αστικό κόμμα αντιπολίτευσης και τα οποία προφανώς δεν έχει η Νέα Δημοκρατία;».\nΟ Γ. Καρατζαφέρης έγινε, λοιπόν, μέσα σε μια μέρα το αγαπημένο παιδί του «Σκάι» και της «Καθημερινής». Πέντε μέρες αργότερα, ο πρόεδρος του ΛΑΟΣ θα ανταπέδιδε τα αισθήματα αγάπης προς το συγκρότημα Αλαφούζου, και μάλιστα από το βήμα της Βουλής. Απευθυνόμενος στον πρωθυπουργό Αντώνη Σαμαρά, θα του υποδείξει να συμμαζέψει τον σύμβουλό του Φαήλο Κρανιδιώτη: «Λέει [ο Κρανιδιώτης] φυλλάδα την “Καθημερινή”, λέει παπαγαλάκι τον “Σκάι”. Επειδή βγήκε μια δημοσκόπηση που δεν ήταν τόσο δημοφιλής σ’ εσάς; Φτάσατε σ’ αυτό το ακραίο σημείο να βρίζετε φυλλάδα μια ιστορική εφημερίδα; Τοποθετηθείτε αν ο συνεργάτης σας μπορεί να βρίζει μεγάλες εφημερίδες όπως η “Καθημερινή” και μεγάλα κανάλια όπως ο “Σκάι”» (16.3.2011).\nΑλλά και ο Γ. Καρατζαφέρης δεν μπορεί να καυχηθεί ότι υπήρξε ο πρώτος που «εξάντλησε» τη δύναμη που του παρείχε το κανάλι και η εφημερίδα του. Η τιμή αυτή ανήκει στον μακαρίτη Γρηγόρη Μιχαλόπουλο, εκδότη και ιδιοκτήτη τηλεοπτικών σταθμών, ο οποίος ανακάλυπτε συνέχεια ποικίλες μεθόδους προσέγγισης των πολύ ισχυρών επιχειρηματιών του τόπου. Στο τέλος φυσικά και τα μεγάλα ψάρια πιάνονται. Στις 13.4.2005 καταδικάστηκε σε 18 χρόνια κάθειρξη για απόπειρα εκβίασης εις βάρος της οικογένειας του Γ. Λάτση και του Θ. Αγγελόπουλου.\nΤο παράδοξο όμως είναι ότι ακόμα και σ’ αυτά τα μέσα ενημέρωσης δεν λείπουν οι περίεργες επιθέσεις σε μεμονωμένους «στόχους», κυρίως μη κατονομαζόμενους. Τη μέθοδο περιγράφει η πρόσφατη δικογραφία για τον Μαυρίκο και τους συνεργάτες του. Ο φερόμενος ως εκβιαστής δημοσιογράφος εμφανίζεται να λέει στην εκβιαζόμενη υπάλληλο ότι «θα μπορούσε εύκολα να αναρτηθεί κάποιο συκοφαντικό άρθρο σε βάρος της με “φωτογραφικό” τίτλο: “Ποια υπεύθυνη γραφείου Τύπου την έχουν γράψει την ώρα που έδινε χρήματα για το διαφημιστικό πακέτο που έδωσε;”».\n■ Jungle Report, «ΛΑΟΣ & ΣΚΑΪ - Ενας έρωτας ρουμάνικης προελεύσεως», 19.11.20011(http://jungle-report.blogspot.gr).


Δράσεις ψυχοκοινωνικής υποστήριξης από τον ΣΟΨΥ Πάτρας - Εφημερίδα Γνώμη Υπεύθυνη ενημέρωση\n30 Ιανουαρίου 2021 08:35\n• Άτομα που νοσούν τα ίδια ή ανήκουν στις ευπαθείς ομάδες και έχουν κάποιο υποκείμενο νόσημα ή αναπηρία και νιώθουν αβοήθητα, βιώνουν άγχος, θυμό και έχουν καταθλιπτικά συμπτώματα συνοδευόμενα από συναισθήματα ανικανότητας, απόγνωσης, απάθειας και αποθάρρυνσης. Στα συμπτώματα συμπεριλαμβάνονται και οι δυσκολίες στον ύπνο, δυσκολίες στη συγκέντρωση, απόσυρση από τις συνήθεις δραστηριότητες, ευερεθιστότητα και διαταραχές στις διατροφικές συνήθειες.\n• Άτομα με αναπηρία και χρόνιες παθήσεις που έχουν νοσήσει ή έχουν υποκείμενα νοσήματα και έχουν φόβο λόγω της πανδημίας που επηρεάζει σημαντικά τη λειτουργικότητά τους.\n• Άτομα όλων των κατηγοριών με αγχώδεις ή φοβικές διαταραχές ως οξεία αντίδραση στρες μετά από τραυματικό γεγονός νόσησης με covid 19.\n• Άτομα όλων των κατηγοριών με ήπια κατάθλιψη.\n• Άτομα του προσωπικού που βιώνουν έντονο άγχος, ψυχολογική κόπωση και burn out.\nΟ Σύλλογος για την Ψυχική Υγεία βρίσκεται δίπλα σε όσους έχουν ανάγκη. Η διεύθυνση του Συλλόγου είναι Κανάρη 74, τα τηλέφωνα επικοινωνίας μας σταθερό 2610 -621273 και κινητό 6977452647 και το email [email protected]\nΟικονομία51 λεπτά πρν


Φτιάξε μια γιρλάντα από τραπουλόχαρτα\nΈχεις παρατηρήσει ότι οι περισσότερες τράπουλες έχουν γεωμετρικά σχέδια στην πίσω όψη; Και μάλιστα συνήθως σε κόκκινο χρώμα και μπλε βέβαια αλλά δε μας πολυβολεύει στην προκειμένη περίπτωση]. Σίγουρα έχεις στο σπίτι μια τράπουλα που κάποια φύλλα λείπουν και δεν την χρησιμοποιείς. Άκου λοιπόν τι μπορεί να την κάνεις: φτιάξε από τα φύλλα της μια υπέροχη γιρλάντα με γεωμετρικές καρδιές. Έτσι για να μπαίνουμε σιγά σιγά σε αγαπησιάρικο mood.\nΠέρα από την τράπουλα θα χρειαστείς ένα κοπίδι, στυλό, χάρακα και κόκκινη κλωστή.\nΠρώτα τύπωσε τον κάναβο σε χοντρό χαρτί. Χρησιμοποίησε τον σαν οδηγό για να σχεδιάσεις με τη βοήθεια ενός χάρακα τις καρδιές σου. Κάνε το σχέδιο σου με μολύβι. Να ξέρεις πως στη συνέχεια θα κοπούν και θα αφαιρεθούν τα εσωτερικά γεωμετρικά σχήματα, επομένως φρόντισε να αφήσεις ένα περιμετρικό περιθώριο στην καρδιά και σχεδίασε τα σχήματα από κει και πέρα.\nΜόλις είναι έτοιμες οι καρδιές πάρε το κοπίδι και κόψε προσεκτικά αρχικά τα εσωτερικά κομμάτια και στη συνέχεια το περίγραμμα. Τώρα κόλλησε μια καρδιά πάνω σε ένα τραπουλόχαρτο με σελοτέιπ. Προσεκτικά κόψε το τραπουλόχαρτο έχοντας σαν οδηγό την καρδιά.\nΩραία επανέλαβε τη διαδικασία με όσα διαφορετικά σχέδια καρδιών θέλεις. Μόλις οι καρδιές σου είναι έτοιμες, κόψε ένα κομμάτι κλωστή. Είναι πολύ εύκολο να τις περάσεις στην κλωστή γιατί είναι γεμάτες τρύπες.\nΠέρνα εναλλάξ μια καρδιά φτιαγμένη από τραπουλόχαρτο και μια καρδιά από τυπωμένο χαρτί. Μόλις η γιρλάντα σου είναι έτοιμη κρέμασε τη στον τοίχο για να θυμάσαι πως all you need is love.


«Ο αυτόκλητος "υπερασπιστής" των "λαϊκών συμφερόντων" Χριστόδουλος ...\nΜε την ευκαιρία της συμπλήρωσης 69 ετών από την ήττα του ναζισμού και του φασισμού στην Ευρώπη η Νέα Δημοκρατία εξέδωσε την ακόλουθη ανακοίνωση, στην οποία αναφέρεται στην φρίκη του πολέμου, ενώ τονίζεται ότι «ναζί στην Ελλάδα, ναζί στη χώρα που γέννησε τη Δημοκρατία, δεν χωρούν». Το πλήρες κείμενο της ανακοίνωσης του κυβερνώντος κόμματος έχει ως εξής:\n«Συμπληρώνονται εφέτος 69 χρόνια από την ήττα του Ναζισμού και του Φασισμού στην Ευρώπη. Τα δεινά που άφησαν στο πέρασμά τους είναι γνωστά σε όλους και η Πατρίδα μας διατηρεί ζωντανές τις μνήμες των θυσιών και των καταστροφών που υπέστη.\nΗ φρίκη του πολέμου που προκάλεσαν και το άγος των ιδεών τους υπενθυμίζουν πως ναζί στην Ελλάδα, ναζί στη χώρα που γέννησε τη Δημοκρατία, δεν χωρούν.\nΟι Έλληνες, είμαστε μετωπικά αντίθετοι στις ιδέες τους, στις κραυγές τους, στα άκρα και τις ακρότητες.\nΣαν σήμερα, πριν από 64 χρόνια, έγινε και η δήλωση του Ρομπέρ Σουμάν, που άνοιξε το δρόμο στην ενωτική διαδικασία των χωρών της Ευρώπης και τη συνεργασία των λαών της.\nΤα βήματα που έγιναν είναι τεράστια. Απομένουν, ωστόσο, πολλά ακόμη. Οι Έλληνες θέλουμε περισσότερη και όχι λιγότερη Ευρώπη. Θέλουμε μια Ευρώπη πιο δημοκρατική, πιο κοινωνική, πιο πολιτική.\nΗ Νέα Δημοκρατία, με ηγέτη τον Κωνσταντίνο Καραμανλή οδήγησε την Ελλάδα στην Ευρωπαϊκή Οικογένεια. Είναι ταυτόχρονα η Παράταξη που, με επικεφαλής σήμερα τον Πρωθυπουργό Αντώνη Σαμαρά κρατάει όρθια, εντός της Ευρώπης, την Πατρίδα μας την ώρα της μεγάλης κρίσης, διασφαλίζει τη σταθερότητα και οδηγεί με στέρεα και σίγουρα βήματα τη χώρα μας στο δρόμο της ανάπτυξης και της προόδου.\nΗ Νέα Δημοκρατία, πιστή στις αρχές της Ευρωπαϊκής Ενοποίησης, τις αρχές της Δημοκρατίας και της Αλληλεγγύης εγγυάται την παρουσία μας στην Ευρώπη και ταυτόχρονα διεκδικεί ακόμη περισσότερα. Παλεύει και θα συνεχίσει να παλεύει για να μετουσιώνονται οι κοινές αρχές σε κοινές πολιτικές.\nΚαι από αυτήν την παρακαταθήκη εμπνεόμαστε.» Πηγή : www.attikipress.gr\nΤο ΚΚΕ καταγγέλλει την επέμβαση στην Κεντροαφρικανική Δημοκρατία\nΗ ευρωκοινοβουλευτική ομάδα του ΚΚΕ με ανακοίνωσή της καταγγέλλει ...\n«Η δημοκρατία δεν φοβάται τις μομφές από τα υπολείμματα του ...


Τάκης Φειδία: Νέα Βήματα ανάπτυξης για τη CNP Cyprus | Αρχειο "Ασφαλιστική Αγορά"\nΤάκης Φειδία: Νέα Βήματα ανάπτυξης για τη CNP Cyprus\nΣτον πιο μεγάλο «παίκτη» της ασφαλιστικής αγοράς της Κύπρου εξελίσσεται η CNP Cyprus Insurance Holdings, που είδε το 2016 τα ασφάλιστρά της να αυξάνονται κατά 5%. Η CNP Aσφαλιστική είναι ηγέτιδα του Γενικού Κλάδου, ενώ η CNP Cyprialife βρίσκεται στη δεύτερη θέση του κλάδου ζωής, σημειώνοντας την υψηλότερη νέα παραγωγή της αγοράς στον κλάδο της.\nΣτη συνέντευξή του στην «Ασφαλιστική Αγορά», ο κ. Τάκης Φειδία, Πρώτος Εκτελεστικός Διευθυντής της CNP Cyprus Insurance Holdings, αναφέρθηκε στις στρατηγικές ανάπτυξης του ομίλου σε Κύπρο και Ελλάδα, καθώς και στις προκλήσεις που είχε να αντιμετωπίσει όταν το 2013 κατέρρευσε η Λαϊκή Τράπεζα. Επισήμανε δε πως δυνατοί είναι εκείνοι που αποζητούν τις προκλήσεις και τις αξιοποιούν για να γίνουν καλύτεροι.\nΚύριε Φειδία, ποια είναι τα οικονομικά αποτελέσματα του Ομίλου CNP Cyprus Insurance Holdings για το 2016;\nΤ.Φ.: Τα οικονομικά αποτελέσματα του 2016 επιβεβαιώνουν τη δυναμική ανάπτυξη του ομίλου και την πρωταγωνιστική του θέση στην κυπριακή ασφαλιστική αγορά. To 2016, σημειώσαμε νέα βήματα ανάπτυξης. Σε ομιλικό επίπεδο, οι πωλήσεις ανήλθαν στα €144,8 εκ., σε σύγκριση με €137,5 εκ. το 2015, σημειώνοντας αύξηση της τάξης του 5%. Η κερδοφορία του Ομίλου το 2016 έφτασε τα €12 εκ. παρά τις επιπτώσεις των διεθνών χρηματαγορών και των πολύ χαμηλών επιτοκίων των καταθέσεων, τις αυξημένες αποζημιώσεις στον κλάδο Υγείας και τον έντονο ανταγωνισμό που αντιμετωπίζει ο Γενικός Κλάδος.\nΣτο επίπεδο του διεθνούς ομίλου της CNP Assurances για το 2016, τα οικονομικά του αποτελέσματα επιβεβαιώνουν την ισχυρή επιχειρηματική του θέση, με τις πωλήσεις να ανέρχονται στα €31,5 δις και καθαρά κέρδη ύψους €1,2 δις, αύξηση της τάξης του 6,2%.\nΠοια θέση κατέχουν οι ασφαλιστικές εταιρείες του Ομίλου, CNP Cyprialife και CNP Aσφαλιστική;\nΤ.Φ.: Η CNP Ασφαλιστική, με ποσοστό αγοράς 13,5%, βρίσκεται στην πρώτη θέση της ασφαλιστικής αγοράς Γενικού Κλάδου. H CNP Cyprialife, με 9,7 εκ. ευρώ, είχε την υψηλότερη νέα παραγωγή της αγοράς στον κλάδο ζωής. Παρά τον αυξημένο ανταγωνισμό, και οι δύο Εταιρείες διατηρούν την ηγετική τους θέση στην ασφαλιστική αγορά της Κύπρου. Αυτό είναι αποτέλεσμα των εγγενών δυνάμεων των εταιρειών του ομίλου, της τεχνογνωσίας και του επαγγελματισμού του ανθρώπινου δυναμικού μας, της κάλυψης και ανταπόκρισης του δικτύου μας στις ανάγκες των πελατών και της διαρκούς προσπάθειας που καταβάλουμε να εξελίσσουμε τις υπηρεσίες μας. Οι ασφαλισμένοι μας αυτό το αναγνωρίζουν και μας τιμούν με την εμπιστοσύνη τους.\nΠοιοι είναι οι στόχοι σας για την ανάπτυξη του ομίλου;\nΤ.Φ.: Οι ευρύτερες προοπτικές του ασφαλιστικού κλάδου συνδέονται με την επάνοδο της κυπριακής οικονομίας σε ρυθμούς ανάπτυξης. Στόχος μας είναι να καλλιεργήσουμε περαιτέρω την ασφαλιστική συνείδηση του Κύπριου πολίτη, που επιλέγει την ασφάλιση ως ασπίδα προστασίας και σιγουριά στα απρόοπτα. Οι προοπτικές ανάπτυξης των εταιρειών του ομίλου CNP Cyprus, μέσα στο πλαίσιο αυτό, είναι θετικές. Υλοποιούμε τη στρατηγική ανάπτυξής μας που είναι βασισμένη σε τρεις κύριους πυλώνες. Πρώτος πυλώνας είναι οι άνθρωποί μας, η συνεχής επένδυση στις γνώσεις και ικανότητες του δικτύου πωλήσεων και η τεχνολογική υποστήριξή του. Δεύτερος πυλώνας είναι η συνεχής αναβάθμιση της ποιότητας εξυπηρέτησης, η συνολική εμπειρία του πελάτη σε κάθε σημείο επαφής και η εισαγωγή σύγχρονων καναλιών επικοινωνίας και ανταπόκρισης σε αιτήματα. Τρίτος πυλώνας είναι η τεχνολογική αναβάθμιση, που στοχεύει στην πλήρη αυτοματοποίηση των διαδικασιών (digitalisation) για την καλύτερη εξυπηρέτηση του δικτύου πωλήσεων και των πελατών.\nΕτοιμάζετε νέα προϊόντα για την κυπριακή αγορά;\nΤ.Φ.: Σε μια εποχή μεγάλων προκλήσεων και αλλαγών αφουγκραζόμαστε τις ανάγκες των πελατών μας, για να προσφέρουμε σύγχρονα και ευέλικτα ασφαλιστικά προϊόντα, σχεδιασμένα να προσαρμόζονται σε όλες τις ανάγκες της κυπριακής οικογένειας και επιχείρησης. Στην κατεύθυνση αυτή η Εταιρεία έχει ανοίξει ένα νέο ψηφιακό παράθυρο στο μέλλον με άμεση ενημέρωση (24Χ7) και έγκυρη επικοινωνία με τους πελάτες και συνεργάτες της, μέσω της Διαδικτυακής της Πύλης INSUPASS. Παρέχει, επίσης, στους ασφαλισμένους της την πρωτοπόρο εφαρμογή MobileApplication, που αποτελεί την πιο ολοκληρωμένη λύση στη διαχείριση των ασφαλειών από το κινητό, 24 ώρες το 24ωρό, 365 μέρες τον χρόνο. Τόσο μέσα από το δίκτυό μας και τη στενή σχέση με τους πελάτες μας όσο και από τις συστηματικές έρευνες που πραγματοποιούμε, εξελίσσουμε τα προϊόντα μας και αναπτύσσουμε νέα.\nΠόσο μεγάλο είναι το δίκτυο πωλήσεων και πόσο το πελατολόγιό σας;\nΤ.Φ.: O αριθμός Ασφαλισμένων στη CNP Ασφαλιστική είναι 82.000 και στη CNP Cyprialife 80.000. Ταυτόχρονα, ο αριθμός Ασφαλιστικών αντιπροσώπων στη CNP Ασφαλιστική είναι 300 και στη CNP Cyprialife 275. Επενδύουμε στην εκπαίδευση και ανάπτυξη του δικτύου μας, και βεβαίως στην ποιοτική εξυπηρέτηση που αναμένουν από εμάς οι πελάτες μας. Οι αριθμοί αυτό που δείχνουν είναι τη δύναμη των εταιρειών. Η ουσία είναι η δύναμη αυτή να έχει ανθρώπινο πρόσωπο. Διότι μια δυνατή ασφαλιστική εταιρεία οφείλει να είναι και ανθρώπινη.\nΈχει αλλάξει η ασφαλιστική συνείδηση των Κυπρίων μετά το 2013;\nΤ.Φ.: Παρά την οικονομική κρίση, η σχέση παραγωγής ασφαλίστρων προς το ΑΕΠ έχει διατηρηθεί τα τελευταία χρόνια στο 5%. Μετά τα γεγονότα του 2013, τα κύρια χαρακτηριστικά της αξιοπιστίας των ασφαλιστικών εταιρειών συνδέονταν με την κεφαλαιακή επάρκεια και τη φερεγγυότητα. Σήμερα, χωρίς αυτά τα δύο χαρακτηριστικά να έχουν απωλέσει στο ελάχιστο τη σημαντικότητά τους, συμπληρώνονται και από εκείνα που σχετίζονται άμεσα με τη σχέση ασφαλισμένου – εταιρείας. Υπό αυτή την έννοια, μια ασφαλιστική εταιρεία, για να είναι αξιόπιστη, πρέπει να τηρεί εκείνα που περιλαμβάνονται στο συμβόλαιο ασφάλισης, χωρίς αρνητικές εκπλήξεις για τον πελάτη, να μην έχει “ψιλά γράμματα”, να είναι δίπλα στον ασφαλισμένο όταν τη χρειάζεται, με άμεση ανταπόκριση κι εξυπηρέτηση, και να ενημερώνει σωστά με τον ασφαλιστικό της σύμβουλο τους πελάτες της. Ο Κύπριος πολίτης, ειδικά μετά την κρίση και με δεδομένες τις προκλήσεις της ζωής που αντιμετωπίζει, είναι πιο απαιτητικός. Διαμορφώνει ισχυρή ασφαλιστική συνείδηση. Δεν θέλει δίπλα του έναν απλό ασφαλιστή. Χρειάζεται σύμβουλο που να μπορεί να τον εμπιστευθεί και να του δίνει λύσεις. Σε αυτή την πορεία διαμόρφωσης ασφαλιστικής συνείδησης οφείλουν να ανταποκριθούν και να προτάξουν την αξιοπιστία τους.\nΠροσεκτικά βήματα στην Ελλάδα\nΠοια είναι η παρουσία του ομίλου σας στην Ελλάδα; Πόσο επηρεάστηκε από την οικονομική κρίση στην Ελλάδα;\nΤ.Φ.: Στην Ελλάδα ο Όμιλος δραστηριοποιείται στους Κλάδους Ζωής, Ατυχημάτων και Υγείας με την ασφαλιστική εταιρεία CNP Zωής και στις ασφάλειες Γενικού Κλάδου με το υποκατάστημα της CNP Ασφαλιστική.\nΤα τελευταία χρόνια έχουμε επικεντρωθεί στη διαμόρφωση ενός επιχειρηματικού μοντέλου για την Ελλάδα που βασίζεται σε ανάπτυξη πωλήσεων μέσω ανεξάρτητων Ασφαλιστικών Διαμεσολαβητών. Αξιολογώντας το δύσκολο οικονομικό περιβάλλον της Ελλάδας, προχωρούμε με προσεκτικά βήματα.\nΉσασταν, ίσως, ο ασφαλιστικός όμιλος που δέχθηκε το πιο μεγάλο πλήγμα το 2013, κυρίως λόγω της κατάρρευσης της Λαϊκής Τράπεζας με την οποία οι ασφαλιστικές σας θα είχαν συνεργασία μέχρι το 2028. Πώς καταφέρατε να ανακάμψετε;\nΤ.Φ.: Το τι συνέβη το 2013 και με τη Λαϊκή Τράπεζα είναι γνωστό. Ο Όμιλός μας είχε πάντα τις δικές του δυνάμεις. Και σε αυτές τις δυνάμεις στηρίχθηκε η στρατηγική μας για να αναπτυχθούμε σε ένα νέο περιβάλλον, με έμφαση στα δικά μας δίκτυα πωλήσεων, που άλλωστε είχαμε ήδη δημιουργήσει από πριν και επικεντρωθήκαμε στην ενδυνάμωσή τους από το 2011. Η στρατηγική αυτή αποδείχθηκε ορθή. Σήμερα, παρά το ότι λειτουργούμε χωρίς συνεργασία με οποιαδήποτε τράπεζα, οι εταιρείες μας έχουν τη μεγαλύτερη νέα παραγωγή, τόσο στον κλάδο ζωής όσο και στον γενικό κλάδο.\nΓνωρίζουμε από τις έρευνες αγοράς που συστηματικά διεξάγουμε ότι η εικόνα μας βελτιώνεται χρόνο με τον χρόνο. Ξεχωρίζει ο επαγγελματισμός, η τεχνογνωσία και η εξειδίκευση των ανθρώπων και του δικτύου πωλήσεών μας. Έχουμε κατακτήσει την πρώτη θέση στο επίπεδο αξιοπιστίας, μεταξύ όλων των ασφαλιστικών εταιρειών. Οι πελάτες μας αναγνωρίζουν τη δύναμή μας. Δύναμη που έχει την οικονομική διάσταση αλλά και τον ανθρώπινο παράγοντα.\nΕίναι αλήθεια πως ψάχνετε στρατηγική συνεργασία με κάποια τράπεζα;\nΤ.Φ.: Αποτελεί γεγονός ότι διαθέτουμε μεγάλη εμπειρία στη διανομή μέσω τραπεζικών καναλιών και πιστεύουμε πως μια τέτοια συνεργασία θα βοηθούσε τόσο τους δικούς μας αναπτυξιακούς στόχους αλλά και την τράπεζα που θα συνεργαστεί μαζί μας. Παρακολουθούμε στενά τις εξελίξεις στον τραπεζικό χώρο και όταν βρεθεί η κατάλληλη ευκαιρία και ο κατάλληλος συνεργάτης, είμαστε έτοιμοι για μια συνεργασία με αμοιβαίο όφελος.\nΩς όμιλος αντιδράσατε, όταν δεν επιλεγήκατε από τον Συνεργατισμό, θεωρώντας ότι η προσφορά σας ήταν πιο συμφέρουσα από τη Universal Life…?\nΤ.Φ.: Ο Συνεργατισμός πήρε την απόφασή του. Έχουμε λόγους να πιστεύουμε ότι η δική μας προσφορά ήταν καλύτερη και υπερτερούσε του ανταγωνισμού στα σχετικά κριτήρια. Η επιτυχία της απόφασης θα κριθεί στην πράξη. Οι κρίνοντες κρίνονται.\nH Φερεγγυότητα II καθώς και οι άλλες οδηγίες που προωθεί η Ευρωπαϊκή Ένωση για τις ασφαλιστικές εταιρείες αποτελούν μεγάλη πρόκληση. Πώς έχει προχωρήσει ο Όμιλός σας σε σχέση με τις αλλαγές που προνοούνται;\nΤ.Φ.: Η κεφαλαιουχική επάρκεια των εταιρειών του Ομίλου βρίσκεται σε υψηλά επίπεδα, υπερκαλύπτοντας τους δείκτες της ευρωπαϊκής οδηγίας Solvency II. Η CNP Cyprialife καλύπτει σχεδόν τέσσερις φορές το περιθώριο φερεγγυότητας που απαιτείται από τη νομοθεσία για σκοπούς Solvency II. Ο δείκτης φερεγγυότητας της CNP Ασφαλιστική, στις 31 Δεκεμβρίου 2016, ήταν 161%. Αυτό, στην πράξη, μεταφράζεται για τους πελάτες μας σε αξιοπιστία και εμπιστοσύνη.\nΠοιες προοπτικές διαβλέπετε για την ασφαλιστική αγορά στην Κύπρο, με δεδομένη την εφαρμογή του μονοασφαλιστικού Γενικού Συστήματος Υγείας (ΓεΣΥ); Η εφαρμογή του ΓεΣΥ θα αλλάξει τον «χάρτη» των ασφαλιστικών Ζωής;\nΤ.Φ.: Ένα Γενικό Σχέδιο Υγείας είναι απαραίτητο για κάθε χώρα. Ο Ασφαλιστικός τομέας έχει σημαντικό ρόλο να διαδραματίσει στον σχεδιασμό και λειτουργία του ΓεΣΥ. Η επαγγελματική δραστηριότητα των εταιρειών Ασφαλειών Ζωής στις ασφαλίσεις υγείας αποδεικνύει πως ο κόσμος εμπιστεύεται τις Ασφαλιστικές Εταιρείες Ζωής ως αξιόπιστους και αποτελεσματικούς παρόχους σχεδίων υγείας. Πιστεύουμε στη διαβούλευση και στον ειλικρινή διάλογο όλων των εμπλεκομένων. Η ουσία είναι να αποκτήσουμε στην Κύπρο ένα σύγχρονο ΓεΣΥ, ευέλικτο και ολοκληρωμένο, που να προσφέρει ποιοτικές υπηρεσίες υγείας στον Κύπριο πολίτη.\nΠροηγούμενο άρθροΤο Κατάρ μπαίνει δυναμικά στην Ελλάδα και στον κλάδο της ναυτασφάλισης\nΕπόμενο άρθροΕθνική: Κρίσιμες ώρες για τον πυλώνα του ασφαλιστικού κλάδου


ΕΝΙΑΙΟ ΠΑΛΛΑΪΚΟ ΜΕΤΩΠΟ Πυρήνας Λάρισας: Πρόσωπα και δράση της Φιλικής Εταιρείας στη Θεσσαλία\nΠρόσωπα και δράση της Φιλικής Εταιρείας στη Θεσσαλία\nΣημαντικά στοιχεία στο τελευταίο βιβλίο του 95χρονου δημοσιογράφου Λάζαρου Αρσενίου\nΈνα από τα κεφάλαια του βιβλίου αναφέρεται στη Φιλική Εταιρεία στη Θεσσαλία, η οποία σύμφωνα με τον 95χρονο δημοσιογράφο εξαπλώθηκε στη Θεσσαλία από νωρίς. Ο Άνθιμος Γαζής, αναφέρει ο ίδιος, είχε μυηθεί από τους πρώτους το 1814 στη Βιέννη και ήταν το πέμπτο μέλος στην ιεραρχία της, με τον κωδικό ΑΖ. Με την εγκατάστασή του στις Μηλιές μετέτρεψε το Πήλιο σε κέντρο επαναστατικής δράσης στην υπόδουλη Ελλάδα.\nΟ ίδιος μετέβαινε συχνά σε νησιά, στην Αταλάντη, στους Δελφούς και στην Παρνασσίδα και οργάνωνε στη Φιλική καπετάνιους και προεστούς. Στην Πελοπόννησο μύησε τους Κουντουριώτηδες, τον Πετράκη, τον Γ. Ψύλλα και άλλους σημαίνοντες. Με τον Γαζή αλληλογραφούσαν οι αρχηγοί της Φιλικής και τον ενημέρωναν για την πρόοδό της. Το Μάρτιο του 1818 πήγε στο Πήλιο ο Τσακάλωφ και μετέβησαν μαζί στη Μάνη, όπου συζήτησαν με τοπικούς Φιλικούς για επανάσταση. Το φθινόπωρο του ίδιου χρόνου πήγε στο Πήλιο ο Ξάνθος και με τον Γαζή συζήτησαν το θέμα του αρχηγού της επαναστάσεως. Με το πρόσχημα της αρχαιολογικής έρευνας και της διδασκαλίας, συμπληρώνει ο παλαίμαχος δημοσιογράφος, ο Γαζής περιερχόταν το Πήλιο, το Μαυροβούνι, τον Κίσσαβο, τα Αμπελάκια και άλλα μέρη και συγκροτούσε οργανώσεις της Φιλικής. Ο Ι. Κορδάτος αναφέρει δεκάδες ονόματα μυηθέντων από αυτόν. Στις οργανώσεις αυτές ο Γαζής ανέθετε και την ανάληψη κοινωνικών αγώνων. Τις παρακινούσε σε παραστάσεις και υποβολή υπομνημάτων, με αίτημα την αντικατάσταση ιδιοτελών κοτσαμπάσηδων ή τη μείωση φόρων, ιδίως σε περιπτώσεις θεομηνιών κ.ά. Ο Κορδάτος αποδίδει στους μυημένους από τον Γαζή αδελφούς Χολέβα τη δολοφονία, το Μάρτιο του 1821, του βοεβόδα του Πηλίου καθώς πήγαινε από τον Βόλο στο Πουρί για να εξετάσει την εκτέλεση δι’ απαγχονισμού κατοίκων οι οποίοι ήθελαν να κρεμάσουν κοτσαμπάσηδες που επέμεναν να εισπράττουν βαρείς φόρους. Κατά τον Κορδάτο, η δολοφονία του βοεβόδα υπήρξε η πρώτη επαναστατική εκδήλωση στο Πήλιο, με συνέπεια να τρομοκρατηθούν οι φιλότουρκοι κοτσαμπάσηδες και να αναθαρρέψουν οι Πηλιορείτες.\nΟ Χριστόφορος Περραιβός είναι ένας άλλος Θεσσαλός με σημαντική δράση Φιλικού. Ο Ξάνθος, σημειώνει ο κ. Αρσενίου, δεν αναφέρει αν κατείχε κάποιον από τους τέσσερις βαθμούς της Εταιρείας, δηλαδή «βλάμη», «συστημένου», «ιερέα» ή «ποιμένα», αλλά από τα γραφόμενά του προκύπτει ότι θεωρούνταν ισότιμος με τον Παπαφλέσσα. Μετέφερε οδηγίες της Φιλικής σε μυημένους ηγεμόνες της Μολδαβίας και σε άλλους τοπικούς ηγέτες. Ταξίδευε στη Ρουμανία, στη Σερβία, στη Κωνσταντινούπολη και στην υπόδουλη Ελλάδα, για ζητήματα της επαναστάσεως. Από τον Σέκερη, τον Κουμπάρη και από άλλους πλούσιους ξενιτεμένους έπαιρνε σημαντικά ποσά για τον αγώνα. Υπήρξε ο στενότερος συνεργάτης του Ρήγα Βελεστινλή. Με την κήρυξη της επαναστάσεως ανέλαβε υπουργός Στρατιωτικών και άλλες αποστολές σε Ήπειρο, Μακεδονία και Θεσσαλία. Ο καθηγητής Απ. Δασκαλάκης τον τοποθετεί μαζί με τους Παλαιών Πατρών Γερμανό, Θ. Κολοκοτρώνη και Μακρυγιάννη. Ο Γεωργάκης Ολύμπιος και ο Γιάννης Φαρμάκης μυήθηκαν, όπως αναφέρθηκε, στη Φιλική. Τον Φαρμάκη ο Ξάνθος τον κατατάσσει ισότιμο με τους Αναγνωσταρά και Χρυσοσπάθη, στους «πρώτους αποστόλους της Φιλικής, γιατί, σύμφωνα με τον συγγραφέα, δημιούργησαν τις πρώτες οργανώσεις της στην υπόδουλη Ελλάδα. Στη Θεσσαλία ο Φαρμάκης, κατά τον Ξάνθο, «κατήχησε τους εκεί καπετάνιους και αρματολούς και όσους σημαντικούς προεστώτας των ημερών εκείνων». Περνώντας από την Κωνσταντινούπολη «κατήχησεν τον αοίδιμον Πατριάρχην Γρήγοριον», ενώ στις Σέρρες και σε άλλες πόλεις κατήχησε μητροπολίτες και προεστούς. Ο Ιωάννης Οικονόμου ή Λογιωτάτου, όπως επικράτησε, αναφέρεται ως ο αρχηγός της Φιλικής στη Λάρισα. Στο βιβλίο του «Επιστολές διαφόρων» γράφει ότι στην πόλη διεξάγονταν κοινωνικοί αγώνες με επικεφαλής τον ίδιο, με την ιδιότητα του ως εκπροσώπου των συντεχνιών της. Από τις επιστολές του προκύπτει, αναφέρει ο συνταξιούχος δημοσιογράφος, ότι συνδεόταν με οργανώσεις της Φιλικής σε διάφορες πόλεις της Θεσσαλίας.\nΣτη διάδοση της Φιλικής στη Θεσσαλία συνέβαλαν και πολιτιστικές οργανώσεις. Ο Μ. Παπαϊωάννου γράφει: «Η Φιλόμουσος Εταιρεία (σ.σ.: υπήρχε σε όλα σχεδόν τα αναπτυγμένα κέντρα της περιοχής) είναι ο προπομπός της Φιλικής». Ο Ι. Κορδάτος γράφει στην «Ιστορία της Επαρχίας Βόλου και Αγιάς» ότι στη διάδοση της Φιλικής στη Θεσσαλία συνέβαλε και η μυστική επαναστατική οργάνωση που είχε συσταθεί από συνεργάτες του Ρήγα. Ο Αριστείδης Παπάς υπήρξε σημαντικό στέλεχος της Φιλικής. Με την ιδιότητα του δασκάλου στα Τρίκαλα περιέτρεχε την περιοχή και άλλα μέρη της υπόδουλης Ελλάδας, με το πρόσχημα ότι γράφει συνδρομητές για κάποιο βιβλίο που σκόπευε να εκδώσει. Κάτι, όμως, πληροφορήθηκαν οι Τούρκοι. Τον συνέλαβαν και τον θανάτωσαν. Δυστυχώς, ελάχιστα ονόματα Φιλικών της Θεσσαλίας διασώθηκαν. Η επαναστατική δραστηριότητα αναπτυσσόταν με αυστηρούς κανόνες συνωμοτισμού. Η Οθωμανική Αυτοκρατορία διατηρούσε έμπειρη υπηρεσία πληροφοριών, ενώ επιπλέον είχε μάθει πάρα πολλά για τη Φιλική και τους σκοπούς της. Ασφαλώς, πίσω από τους αναφερόμενους αγωνιστές υπήρχαν και άλλοι ενταγμένοι στη Φιλική, διαπιστώνει ο συγγραφέας, και πιο πίσω πάλι άλλοι, που συνδέονταν άτυπα με αυτούς. Δεν αποτελεί υπερβολή να λεχθεί ότι με αόρατα νήματα η Φιλική συνδεόταν με μάζα Θεσσαλών. Αυτά στα πεδινά.\nΗ Φιλική Εταιρεία στα ορεινά.\nΓια τα ορεινά της Θεσσαλίας αναφέρονται τα εξής: Ασπροπόταμος: Ο Ιωάννης Κωλέττης, μυημένος στη Φιλική, δημιούργησε αξιόλογη επαναστατική εστία στο χωριό του, Συρράκο, καθώς και στο γειτονικό Καλαρρύτες. Αυτός με το συγχωριανό του, Τουρτούρη, όπως γράφει ο Κασομούλης, μύησαν το 1816 στη Φιλική το νεαρό καπετάνιο του Ασπροποτάμου, Νικόλαο Στουρνάρα, 27 χρόνων. Επίσης, τον Χριστόδουλο Χατζηπέτρο, από το Βετερνίκ, Νεραϊδοχώρι σήμερα. Νεαρός φοιτητής αυτός στο Παρίσι επισκέφθηκε τον Μ. Ναπολέοντα και τον παρακάλεσε να βοηθήσει την Ελλάδα για να απελευθερωθεί. Και αυτοί με τη σειρά τους θα μύησαν άλλους προεστούς και αρματολούς. Άγραφα: Ο Κωνσταντίνος Ζαχαράκης, μυήθηκε στη Φιλική το 1819 στην Κωνσταντινούπολη. Επιστρέφοντας στην πατρίδα του μύησε τους Τσολάκογλου. Με αυτούς και με άλλους διεξήγαγε συζητήσεις για συμμετοχή στην επικείμενη επανάσταση. Το πληροφορήθηκε ο Αλή πασάς, συνέλαβε τον Δημήτριο Τσολάκογλου και το γιο του, Κωνσταντίνο, και τους μετέφερε ομήρους στα Γιάννινα. Με την έναρξη της επαναστάσεως το ’21 τους απαγχόνισε στη Λάρισα ο Χουρσίτ. Ο ίδιος απέστειλε δύναμη που συνέλαβε τον Ζαχαράκη και τον δηλητηρίασε στα Τρίκαλα. Πήλιο: Ο Αν. Γαζής μύησε τον Κυριάκο Μπασδέκη, καπετάνιο στο εκεί αρματολίκι, τον Χατζηρρήγα στη Μακρινίτσα, τους Δήμου, Αναγνώστη, Στέφο και άλλους σε διάφορα χωριά. Για τον Όλυμπο και τα Χάσια δεν διαθέτουμε ονόματα, εξηγεί ο κ. Αρσενίου. Αλλά είναι βέβαιο ότι και σε αυτά τα βουνά είχε εισχωρήσει η Φιλική. Πολλοί από τους ξενιτεμένους Θεσσαλούς λόγιους και εμπόρους είχαν μυηθεί στη Φιλική και ενίσχυαν τον αγώνα. Ο Λαρισινός Κωνσταντίνος Κούμας π.χ. ανήκε στους σημαίνοντες Φιλικούς. Με την έκρηξη της επαναστάσεως οι Τούρκοι τον καταδίωξαν στη Σμύρνη. Πήγε στη Βιέννη, αλλά εκεί τον συνέλαβε και τον κρατούσε ένα διάστημα η αυστριακή αστυνομία, με την κατηγορία της συμμετοχής του στη Φιλική, που τη θεωρούσε εχθρική. Ο Τσαριτσανιώτης Κωνσταντίνος Οικονόμου ο εξ Οικονόμων πήγε τον Ιούνιο του 1821 στην Οδησσό και με ομιλίες του προέτρεπε τους Έλληνες να συνδράμουν την επανάσταση. Επισκέφθηκε και άλλες ρωσικές πόλεις. Το 1822 επισκέφθηκε τον τσάρο Αλέξανδρο, με τον οποίο διατηρούσε σχέσεις, και τον παρακάλεσε να βοηθήσει την επανάσταση στην Ελλάδα. Ανάλογη δραστηριότητα ανέπτυξαν και άλλοι Θεσσαλοί λόγιοι και έμποροι.\nΟ συγγραφέας Λάζαρος Αρσ. Αρσενίου γεννήθηκε στην Καλαμπάκα το 1915. Στον Πόλεμο του 1940- 41 έλαβε μέρος ως έφεδρος ανθυπολοχαγός στην Μάχη της Πίνδου και τραυματίσθηκε στην Αλβανία. Συμμετείχε στην Εθνική Αντίσταση από το 1941 και εκλέχθηκε μέλος της Πανθεσσαλικής Επιτροπής του ΕΑΜ. Στον Εμφύλιο Πόλεμο διετέλεσε υπεύθυνος του εκδοτικού μηχανισμού «Παρτιζάνος» του Δημοκρατικού Στρατού. Επιδόθηκε νέος στην δημοσιογραφία, σε εφημερίδες των Αθηνών και της Λαρίσης, ως συντάκτης, αρθρογράφος και διευθυντής. Διετέλεσε συνεργάτης του Οικονομικού Ταχυδρόμου Αθηνών από το 1968 μέχρι το 1997. Άρθρα του λαογραφικά και οικονομικά δημοσιεύθηκαν στην «Γυναίκα» και σε άλλα περιοδικά των Αθηνών. Τιμήθηκε με τα Μετάλλια της Εθνικής Αντιστάσεως και του Δήμου Τρικάλων. Έγραψε αρκετά βιβλία, όπως και μελέτες.


ΚΕΡΔΟΣ - Τρίτο σερί ρεκόρ για τον Nasdaq\nΣάββατο 8 Αυγούστου 2020, 18:45\nΤρίτο σερί ρεκόρ για τον Nasdaq\nΚέρδη στη Wall Street και νέο ιστορικό υψηλό για τον Nasdaq στη πρώτη συνεδρίαση μετά την αργία της 4ης Ιουλίου στις ΗΠΑ.\n«Η οικονομία τα πηγαίνει πολύ καλύτερα από ό,τι πιστεύουν οι περισσότεροι οικονομολόγοι», υποστήριξε ο επικεφαλής επενδυτικής στρατηγικής της Capital Wealth , Jeff Saut. «Mπορεί να μείνουμε σε αυτά τα επίπεδα για λίγο το φθινόπωρο, τον Σεπτέμβριο, τον Οκτώβριο, τον Νοέμβριο, αλλά νομίζω ότι στο τέλος της χρονιάς θα υπάρξει εκτόξευση. Πιστεύω ότι ο S&P 500 θα κινηθεί πάνω από τις 4.000 μονάδες» πρόσθεσε.\nΣτη Wall Street, o Dow Jones ενισχύθηκε 1,78% ή 460 μονάδες, στις 26.286, ο S&P 500 σημείωσε άνοδο 1,59% στις 3.179 μονάδες και ο Nasdaq -τρίτη μέρα σε ρεκόρ- κινήθηκε υψηλότερα 2,21% στις 10.433 μονάδες.\nΣτον βιομηχανικό δείκτη τη μεγαλύτερη άνοδο κατέγραψαν οι μετοχές των Goldman Sachs (+5,1%) και Boeing (+3,8%) ενώ πτώση σημείωσε μόνο ο τίτλος της Walt Disney (-0,3%).\nΕπιπλέον, η μετοχή της Amazon πέρασε για πρώτη φορά πάνω από τα 3.000 δολάρια, στα 3.052, με άνοδο 5,7%.\nΣτο μεταξύ, ισχυρή ανάκαμψη κατέγραψε ο τομέας υπηρεσιών των ΗΠΑ τον Ιούνιο, πλησιάζοντας τα προ πανδημίας επίπεδα.\nΤον Απρίλιο ο δείκτης είχε βουλιάξει στις 41,8 μονάδες, το χαμηλότερο επίπεδο από τον Μάρτιο του 2009.\nΠαράλληλα, η Goldman Sachs αναθεώρησε χαμηλότερα τις εκτιμήσεις της για την αμερικανική οικονομία το τρέχον τρίμηνο.\nΕιδικότερα, οι οικονομολόγοι της Goldman Sachs δήλωσαν ότι η οικονομία θα αναπτυχθεί κατά 25% το τρίτο τρίμηνο από 33% που εκτιμούσαν προηγουμένως. Αυτό θα έχει ως αποτέλεσμα ύφεση 4,6% φέτος, χειρότερη από το 4,2% που αναμενόταν προηγουμένως.\nΣτο αγορά εμπορευμάτων, η τιμή του πετρελαίου WTI υποχώρησε οριακά στα 40,63 δολάρια ανά βαρέλι και η τιμή του χρυσού σημείωσε άνοδο 0,2% στα 1.793 δολ./oz.\nΣτην αγορά συναλλάγματος, το δολάριο υποχώρησε 0,5% σε σχέση με το ευρώ, στο 1,1308 δολ. από 1,1248 την προηγούμενη εβδομάδα.\nΚέρδος online 7/7/2020 8:14


2 ΤΙΤΛΟΙ: a. ΕΚΔΟΣΕΙΣ ΝΕΑ ΑΚΡΟΠΟΛΗ ΑΝΚΟΡ Ο ΜΑΘΗΤΗΣ - ΤΟ ΤΕΛΟΣ ΤΗΣ ΑΤΛΑΝΤΙΔΑΣ Jorge Ángel Livraga Rizzi ΠΑΙΧΝΙΔΙΑ ΣΤΟΝ ΚΑΘΡΕΦΤΗ Delia Steinberg Guzmán ΕΠΙΛΟΓΗ ΓΡΑΠΤΩΝ ΤΗΣ Ε.Π. ΜΠΛΑΒΑΤΣΚΥ (3 τόμοι) ΜΟΥΣΙΚΗ ΚΑΙ ΙΑΤΡΙΚΗ W. Gutdeutsh ΕΠΙΛΟΓΗ ΟΜΙΛΙΩΝ ΣΤΗ ΝΕΑ ΑΚΡΟΠΟΛΗ Jorge Alvarado Planas ΕΙΣΑΓΩΓΗ ΣΤΗ ΣΟΦΙΑ ΤΗΣ ΑΝΑΤΟΛΗΣ Jorge Alvarado Planas ΠΕΡΙ ΤΗΣ ΑΙΤΙΑΣ ΤΗΣ ΑΡΧΗΣ ΚΑΙ ΤΟΥ ΕΝΟΣ Jiordano Bruno Η ΝΕΑ ΑΝΘΡΩΠΟΛΟΓΙΑ F. Schwarz OΥΤΑΡΑ ΓΚΙΤΑ, Η Μύηση του Αρζούνα ΤΟ ΚΥΜΒΑΛΕΙΟ...και άλλα mini books βιβλία και περιοδικά από τις Εκδό β. ΣΕΙΡΑ ΜΑΡΓΑΡΙΤΑΡΙΑ ΣΟΦΙΑΣ - mini books Η ΖΩΗ ΜΕΤΑ ΤΟ ΘΑΝΑΤΟ, Jorge Ángel Livraga Rizzi Η ΑΙΣΘΗΤΙΚΗ ΤΟΥ ΧΑΟΥΣ, Jorge Alvarado Planas Ο ΧΑΡΑΚΤΗΡΑΣ ΣΥΜΦΩΝΑ ΜΕ ΤΑ ΑΣΤΡΑ, Delia S. Guzmán Ο ΑΡ ΧΑΙΟ ΤΕ ΡΟΣ ΧΑΙ ΡΕ ΤΙ ΣΜΟΣ & Ο ΠΑΡΑΔΟΣΙΑΚΟΣ ΗΛΙΑΚΟΣ ΧΑΙΡΕΤΙΣΜΟΣ, Jorge Alvarado Planas - Θεοδώρα Μαρτζούκου Η ΨΥΧΗ ΣΤΑ ΟΡΦΙΚΑ ΜΥΣΤΗΡΙΑ, Jorge Alvarado Planas Η ΘΕΡΑΠΕΥΤΙΚΗ ΔΥΝΑΜΗ ΤΩΝ ΠΕΤΡΑΔΙΩΝ, J. Alvarado Planas Η ΑΠΟΚΡΥΦΗ ΖΩΗ ΤΩΝ ΦΥΤΩΝ, Jorge Alvarado Planas ΟΙ ΑΡΧΑΙΟΙ ΠΟΛΙΤΙΣΜΟΙ ΚΑΙ ΟΙ ΕΞΩΓΗΙΝΟΙ, Jorge Á. Livraga Rizzi ΤΑ ΑΡΩΜΑΤΑ ΣΤΗ ΖΩΗ ΜΑΣ, Maria Nuria Jimenez Planas Ο ΡΟΛΟΣ ΤΗΣ ΦΙΛΟΣΟΦΙΑΣ ΣΤΗΝ ΤΡΙΤΗ ΧΙΛΙΕΤΙΑ, J. Á. Livraga...και άλλα\n3 Επιθυμείτε να γίνετε συνδρομητής στο περιοδικό μας; Επωφεληθείτε από την έκπτωση και ο ταχυδρόμος θα το φέρνει στο σπίτι σας! Συμπληρώστε μια ταχυδρομική επιταγή (στα ΕΛΤΑ της περιοχής σας) με τα στοιχεία σας και τα στοιχεία του παραλήπτη όπως παρακάτω: ΑΠΟΣΤΟΛΕΑΣ: Όνομα Επίθετο Διεύθυνση Ταχ. Κωδ. Τηλέφωνο/ ΠΑΡΑΛΗΠΤΗΣ: Παντελής Βεκρής Αγ. Μελετίου 29 Αθήνα, Τ.Κ Κόστος συνδρομής: 10,00 euro για 4 τεύχη: 1 Έτος Για περισσότερες πληροφορίες επικοινωνήστε στο τηλέφωνο: σεις Νέα Ακρόπολη Τα τεύχη του περιοδικού μας αποτελούν ανεξάντλητη πηγή πληροφοριών και έμπνευσης για όσους εν διαφέ ρο νται για την τέχνη, την επιστήμη, τη φιλοσοφία, τον εσω τε ρι σμό & γε νι κό τε ρα για όλες τις δραστηριότητες που προωθούν την ανθρώπινη καλλιέργεια και εξέλιξη. Για να τα προμηθεύεστε τακτικά και εύκολα στο σπίτι σας, γραφτείτε συνδρομητές. Είναι ο καλύτερος τρόπος για να επικοινωνούμε τακτικά, αλλά και για να στηρίξετε την ανιδιοτελή προσπάθεια της έκδοσης και κυκλοφορίας ενός φιλοσοφικού περιοδικού στην εποχή μας.\n4 filoσοφική λίθος TΡΙΜΗΝΙΑΙΟ ΠΕΡΙΟΔΙΚΟ ΦΙΛΟΣΟΦΙΚΗΣ ΕΡΕΥΝΑΣ Η έκδοση του περιοδικού filoσοφική λίθος είναι αποτέλεσμα μη αμoιβόμενης εργασίας. Αποτελεί μία εθελοντική προσφορά τόσο από πλευράς αρθρογράφων όσο και των υπολοίπων συνεργατών σε τεχνικά θέματα. Τα άρθρα που δημοσιεύονται είναι προϊόν έρευνας στους χώρους της επιστήμης, της τέχνης, της φιλοσοφίας και της μεταφυσικής. Τα έσοδα από τις πωλήσεις καλύπτουν το κόστος της έκδοσής του. ΕΚΔΟΣΕΙΣ ΝΕΑ ΑΚΡΟΠΟΛΗ ΑΓ. ΜΕΛΕΤΙΟΥ 29, ΑΘΗΝΑ Τηλ Πληροφορίες: ΕΤΟΣ 35 ο, ΤΕΥΧΟΣ 155 ιανουαριοσ-φεβρουαριοσ-μαρτιοσ 2015 Εκδότης - Ιδιοκτήτης Γ.Α. Πλάνας Διευθύντρια Σύνταξης Μαρία Χιμένεθ Υπεύθυνος Ύλης Γιάννης Βούλγαρης Ατελιέ Γ. Βαρελάς, Δ. Γακηλάζος, Κ. Δαϊκίδου Στοιχειοθεσία - Διόρθωση Σ. Καλούδη Δημ. Σχέσεις - Διακίνηση Π. Βεκρής Μεταφράσεις Ι. Μούστρη, Σ. Κουντουρά, Β. Αληζιώτη Συνεργάτες Σ. Παττακός, Σ. Κουκουβής, Ν. Τύμη, Π. Βεκρής, Λ. Αλεξανδράκη, Α. Ράσσιου, Γ. Κοτρωνάκης, Ν. Μπούλια, Ε. Νέσση, Β. Γεωργιοπούλου, Χ. Κληματσίδας, Μ. Αμπουζέρ, Κ. Δαϊκίδου, Α. Χατζημπαλάση Εκτύπωση Μ. Κατίνας περιεχόμενα α. μόνιμες στήλες 5. Από τον εκδότη 6. Eπιστημονικά νέα 8. Copy paste: Οι 7 εαυτοί 9. Παραβολές: : Ο Ψύλλος και ο Ελέφαντας 22. Πολιτιστική ατζέντα της Νέας Ακρόπολης 35. Εσωτερικός κινηματογράφος: Hogfather χαρακτηριστικά των ανθρώπων με υψηλό δείκτη συναισθηματικής νοημοσύνης 38. Βιταμίνες για την ψυχή 39. Ήξερες ότι; 41. Βιβλίων παρουσίαση 42. Στο επόμενο τεύχος 10. Η ελπίδα 11. Οι μυστικές δυνάμεις των πυραμίδων 16. Η πραγματικότητα των αοράτων κόσμων 26. Ιεροποιείστε τον χρόνο σας 29. O Θεραπευτής 32. Ας γελάσουμε β. άρθρα ΚΩΔ. ΕΝΤΥΠΟΥ: ISSN: Τα τεύχη του περιοδικού filoσοφική λίθος διατίθενται δωρεάν στα μέλη του σωματείου της Νέας Ακρόπολης.\n5 Η κοινωνία μας μπαίνει σ ένα νέο Μεσαίωνα, όπως έχουν ισχυριστεί κοινωνιολόγοι και φιλόσοφοι τα τελευταία χρόνια. Ήδη από τα τέλη του προηγούμενου αιώνα διακρίνονταν τα σημάδια μιας αλλαγής νοοτροπίας που μπορεί να χαρακτηριστεί ως μεσαιωνική, αλλά στις μέρες μας αυτά σημάδια είναι πλέον φανερά για όλους. Ο Μεσαίωνας είναι μια περίοδος ανάμεσα σε δύο φωτεινές εποχές της ανθρωπότητας. Πρόκειται, λοιπόν, για μία περίοδο κρίσης και αλλαγής, όπως αυτή που ζούμε σήμερα, στην οποία οι αξίες χάνονται και αφήνουν χώρο σ ένα γενικό χάος και σκοταδισμό. Ενώ ο προηγούμενος Μεσαίωνας διαδραματίστηκε μόνο στην Ευρώπη, ο νέος Μεσαίωνας αφορά το μεγαλύτερο μέρος του πλανήτη αφορά τον καθένα από μας. Να δούμε κάποια από τα χαρακτηριστικά ενός Μεσαίωνα: Η διάλυση και ο χωρισμός: ο πολιτισμός θρυμματίζεται, οι χώρες διαμελίζονται, οι άνθρωποι απομακρύνονται μεταξύ τους και ο άνθρωπος χάνει τη δική του ακεραιότητα. Η εναντίωση μεταξύ των χωρισμένων κομματιών φέρνει βία και πόλεμο. Σ αυτές τις συγκρούσεις ενισχύεται ο φανατισμός και οι διάφορες μορφές φονταμενταλισμού. Η ανασφάλεια σε όλους τους τομείς: στους δρόμους, στην οικογένεια, στα επαγγελματικά και οικονομικά η ανασφάλεια στο μέλλον. Ο φόβος, γιατί όπου υπάρχει ανασφάλεια εμφανίζεται η αδιαλλαξία και ο φόβος. Υπάρχει φόβος και για την ίδια την επιβίωση. Μεταναστεύσεις: σήμερα άνθρωποι ξεριζώνονται στην αναζήτηση μιας καλύτερης μοίρας. Δυσκολίες στις επικοινωνίες: ενώ μοιάζει να υπάρχει μεγαλύτερη επικοινωνία, οι άνθρωποι είναι όλο και πιο μόνοι τους. Τα μέσα μεταφοράς μειώνονται όλο και περισσότερο, ενώ η τεχνολογία μάς επιτρέπει όλο και πιο γρήγορες και εύκολες δυνατότητες. Τάση προς τις δεισιδαιμονίες και έλλειψη ανεκτικότητας που φτάνει σε ένα «κυνήγι μαγισσών» Όλα αυτά προκαλούν έντονη αίσθηση μοναξιάς και απομόνωσης. Εμείς, ως φιλόσοφοι του 21ου αιώνα, δεν μπορούμε να αγνοήσουμε αυτά τα σημάδια των καιρών μας και οφείλουμε να επαναφέρουμε την ενότητα και τη συμβίωση, την ηρεμία, τη γνώση και την αληθινή ανθρώπινη επικοινωνία. Αυτό είναι ένα έργο που χρειάζεται να κάνει ο καθένας ατομικά αλλά και όλοι μαζί, γιατί όλοι έχουμε ανάγκη από τους συνανθρώπους μας και, όπως είπε ο Καντ, ο μοναδικός τρόπος να τελειοποιείται ο άνθρωπος είναι να ζει μέσα στην κοινωνία. Έτσι, ας αναπτύξουμε μεγαλύτερη ανεκτικότητα στο διαφορετικό και μεγαλύτερο σεβασμό σε όλους εκείνους που δεν μοιάζουν με εμάς και έχουν διαφορετικές απόψεις. Ενώ στο Μεσαίωνα επικρατούν η αδιαλλαξία και ο φανατισμός, ας επιδείξουμε εμείς πράξεις γενναιοδωρίας και δικαιοσύνης. Αν ο Μεσαίωνας είναι μια ενδιάμεση περίοδος μεταξύ δύο φωτεινών εποχών, αρμόζει σε μας να κρατήσουμε αξίες και γνώσεις, ως σπόρους για το μέλλον. Έτσι, οι επόμενες γενιές θα μπορούν να κτίσουν έναν καλύτερο κόσμο, πιο όμορφο και πιο δίκιο. editorial Μετά από 35 συνεχόμενα χρόνια έκδοσης του περιοδικού Νέα Ακρόπολη συνεχίζουμε να αναζητούμε τη φιλοσοφική λίθο Όλα τα παραπάνω δεν αποτελούν πλέον για μας διανοητικές αλήθειες, αλλά έναν τρόπο ζωής, που βελτιώνει καθημερινά τον εαυτό μας και τον κόσμο. Το αλχημικό έργο βρίσκεται σε εξέλιξη\n6 επιστημονικά Ε π ι λ ο γ έ ς α π ό τ ο η λ ε κ τ ρ ο ν ι κ ό π ε ρ ι ο δ ι κ ό s c o o p. i t / t / s c i e n c e - n e w s Η Χάθα Γιόγκα «γυμνάζει» το μυαλό Τις νοητικές επιδόσεις των ηλικιωμένων φαίνεται ότι τονώνει η ήπια γιόγκα, και συγκεκριμένα η λεγόμενη Χάθα (Hatha) γιόγκα. Αμερικανοί επιστήμονες νέα από το Πανεπιστήμιο του και άλλα... Ιλινόις διαπίστωσαν ότι Εκεί που η συνεδρίες, μόλις τρεις φορές επιστήμη την εβδομάδα, της εν λόγω συναντάει σωματικής άσκησης είναι αρκετές για την ενίσχυση της την εσωτερική γνωστικής λειτουργίας του φιλοσοφία εγκεφάλου. Η Χάθα γιόγκα θεωρείται η βάση όλων των συστημάτων γιόγκα και λόγω του ήπιου χαρακτήρα της ενδείκνυται για άτομα προχωρημένης ηλικίας ή άτομα που έχουν υποστεί τραυματισμούς. Αποτελείται από παραδοσιακές ασάνες -μία σειρά από δυναμικές και στατικές σωματικές στάσεις εμπνευσμένες από τις φυσικές κινήσεις των ζώων και τη σοφία της φύσης-, αναπνοές, τεχνικές χαλάρωσης, διαλογισμού και αποτοξίνωσης. Οι ασκήσεις της πραγματοποιούνται με ήπια ένταση, αργά και σταδιακά, με στόχο τον απόλυτο έλεγχο των κινήσεων του ασκουμένου. Στο πείραμα των επιστημόνων διάρκειας οκτώ εβδομάδων έλαβαν μέρος συνολικά 108 ενήλικοι ηλικίας ετών, από τους οποίους οι 61 έκαναν μαθήματα Χάθα γιόγκα. Οι υπόλοιποι εθελοντές ακολουθούσαν διαφορετικό πρόγραμμα σωματικής άσκησης, το οποίο περιελάμβανε εκτάσεις (stretching) και ασκήσεις για τόνωση. Μετά το πέρας των οκτώ εβδομάδων οι εθελοντές υποβλήθηκαν σε ένα τεστ νοητικών επιδόσεων. Φάνηκε λοιπόν ότι η ομάδα της γιόγκα συγκέντρωνε υψηλότερο σκορ (σε ταχύτητα και ακρίβεια) σε ερωτήσεις που αφορούσαν τη μνήμη, τη νοητική ευελιξία και την εναλλαγή δραστηριοτήτων συγκριτικά με το σκορ που είχε συγκεντρώσει πριν από την έναρξη του ειδικού προγράμματος Χάθα γιόγκα. Η ομάδα του stretching πάλι δεν εμφάνιζε σημαντικές βελτιώσεις ως προς τις γνωστικές επιδόσεις των μελών της. Σύμφωνα με τους ερευνητές, η ξεκάθαρη διαφοροποίηση μεταξύ των δύο ομάδων δεν σχετιζόταν με την ηλικία, το φύλο, το κοινωνικό status ή κάποιον άλλον δημογραφικό παράγοντα. «Η Χάθα γιόγκα αποτελεί μια αρχαία πνευματική πρακτική, η οποία βασίζεται στον διαλογισμό, εστιάζει στην αναπνοή ενόσω ο ασκούμενος περνάει από μια σειρά σωματικών στάσεων» εξηγεί η επικεφαλής της μελέτης δρ Νέχα Γκότε. «Η συγκεκριμένη μορφή γιόγκα απαιτεί συγκεντρωμένη προσπάθεια για την επιτυχή κίνηση από τη μία στάση στην επόμενη, γεγονός που σημαίνει καλό και σταθερό έλεγχο σε σώμα και αναπνοή». Πηγή: tovima.gr Σ. Χόκινγκ: Το σωματίδιο του Θεού μπορεί να καταστρέψει το Σύμπαν! Μοιάζει πιο πολύ με σενάριο επιστημονικής φαντασίας ενός χολυγουντιανού blockbuster. Όμως, σύμφωνα με τον διεθνούς φήμης αστροφυσικό, Στέφεν Χόκινγκ, είναι απλά μια εκδοχή μιας επιστημονικής... αστοχίας: το σωματίδιο του Θεού, γνωστό και ως μποζόνιο του Χιγκς, μπορεί να καταστρέψει το Σύμπαν! Ο Χόκινγκ προειδοποιεί ότι ένα μικρό λάθος από την πλευρά των επιστημόνων μπορεί να φέρει την οριστική καταστροφή. Σύμφωνα με δηλώσεις του κορυφαίου επιστήμονα, που επικαλείται η Sunday Times, αν οι επιστήμονες ασκήσουν παραπάνω πίεση από όσο πρέπει στο μποζόνιο αυτό θα μπορούσε να προκαλέσει μια «καταστροφική καθυστέρηση κενού», κάτι που θα έκανε τόσο το χρόνο όσο και το χώρο να καταρρεύσουν και μάλιστα «ούτε που θα προλάβουμε να το δούμε». Πηγή: news.gr\n7 Ανακάλυψαν το σχήμα του Στόουνχετζ με ένα λάστιχο ποτίσματος Χάριν σε ένα λάστιχο ποτίσματος που είχε μικρότερο μήκος από αυτό που πρέπει, έγινε μια ανακάλυψη που οι αρχαιολόγοι έψαχναν καιρό: το διασημότερο μνημείο της Βρετανίας, το Στόουνχετζ είχε σχήμα κυκλικό. Το μακραίωνο μυστήριο του νεολιθικού μεγαλιθικού μνημείου σχετικά με το αν οι αρχαίοι λίθοι που το απαρτίζουν αποτελούν έναν πλήρη κύκλο, ίσως βρήκε τη λύση του και μάλιστα με τον πιο ανορθόδοξο τρόπο. Όλα ξεκίνησαν όταν ένας επιστάτης του αρχαιολογικού χώρου, παρατήρησε πέρσι τον Ιούλιο ότι στα σημεία της νοτιοδυτικής «ανοιχτής» πλευράς του μνημείου, που δεν ποτίζονταν εξαιτίας ενός κοντού σωλήνα, το γρασίδι δεν μεγάλωνε με τον ίδιο ρυθμό από ό,τι στα υπόλοιπα. Τα σημάδια της ξεραμένης χλόης, που εκτείνονται στο κενό το οποίο σχηματίζεται από το ελλιπές -σήμερα- τόξο των λίθων, οδήγησαν τους αρχαιολόγους στην υπόθεση ότι πρόκειται για τα σημεία πάνω στα οποία ορθώνονταν κάποτε πέτρες. Δηλαδή, υπήρχαν οι υπόλοιποι λίθοι του μνημείου, το οποίο σχημάτιζε έναν πλήρη κύκλο. Πηγή: news.gr Διαβιβάστηκε ηλεκτρονικά εγκεφαλική δραστηριότητα από άνθρωπο σε άνθρωπο! Πρωτοποριακό πείραμα χρησιμοποιεί το διαδίκτυο για να φέρει σε άμεση επικοινωνία ανθρώπινους εγκεφάλους σε μεγάλη απόσταση. Για πρώτη φορά μια διεθνής ομάδα νευροεπιστημόνων και μηχανικών ρομποτικής έδειξε ότι είναι δυνατή η άμεση επικοινωνία μεταξύ ανθρωπίνων εγκεφάλων μέσω διαδικτύου. Οι ερευνητές πέτυχαν να μεταφέρουν απευθείας πληροφορίες από τον έναν εγκέφαλο στον άλλο, που απείχαν μεταξύ τους περίπου χιλιόμετρα. Ένας άνθρωπος σκέφτηκε τη λέξη γεια στη μια άκρη της Γης και ένας άλλος την άκουσε μέσα στο δικό του κεφάλι στην άλλη άκρη του πλανήτη. Αρχικά, μέσω ηλεκτροεγκεφαλογραφήματος, οι ερευνητές μετέφρασαν τις λέξεις hola και ciao σε δυαδικό κώδικα πληροφορικής και έστειλαν τα αποτελέσματα, μέσω ηλεκτρονικού ταχυδρομείου, από την Ινδία στη Γαλλία. Εκεί, ένας υπολογιστής μετέφερε το μήνυμα στον εγκέφαλο των δεκτών μέσω μη επεμβατικής διακρανιακής διέγερσης. Οι εθελοντές αντιλήφθηκαν αρχικά το μήνυμα ως λάμψεις φωτός στην περιφερειακή όρασή τους. Οι δέκτες τελικά αποκωδικοποίησαν σωστά την πληροφορία του μηνύματος και κατάλαβαν τις σκέψεις-λέξεις που τους έστειλαν από την άλλη άκρη του κόσμου. Ένα δεύτερο παρόμοιο πείραμα διεξήχθη μεταξύ Γαλλίας και Ισπανίας. Αν και η σχετική νευρο-τεχνολογία βρίσκεται ακόμη σε αρχικά στάδια, ο απώτερος φιλόδοξος στόχος της -που θυμίζει επιστημονική φαντασία- είναι ουσιαστικά η μεταφορά της σκέψης από τον έναν άνθρωπο στον άλλο οπουδήποτε στον κόσμο. Πηγή: news.gr\n8 copy - paste ctrl c ctrl v Οι 7 εαυτοί Στη σιωπηλότερη ώρα της νύχτας, καθώς έγερνα μισοκοιμάμενος, οι εφτά εαυτοί μου κάθησαν αντάμα και, ψιθυρίζοντας, έτσι κουβέντιαζαν: Πρώτος Εαυτός: Εδώ, σ αυτό τον τρελό μέσα, κατοίκησα όλα μου ετούτα τα χρόνια, χωρίς άλλο να κάνω παρά ν ανανεώνω τον πόνο του, τη μέρα, και να ξαναπλάθω τη θλίψη του, τη νύχτα. Δεν αντέχω πια τη μοίρα μου κι επαναστατώ, από δω και πέρα Δεύτερος Εαυτός: Η δική σου μοίρα είναι καλύτερη από τη δική μου, αδερφέ, γιατί δικό μου γραφτό: να μαι ο χαρωπός εαυτός του τρελού τούτου. Γελώ με το γέλιο του και τραγουδώ, τις ώρες της χαράς του και με τρισφτερωμένα πόδια χορεύω τις λαμπερόσπιθες σκέψεις του. Εγώ θα πρεπε να επαναστατήσω ενάντια στην υποσταμένη μου ύπαρξη. Τρίτος Εαυτός: Και τι ν ακούσετε από μένα, τον ερωτοκένταυρο εαυτό του, το πυραχτώδικο έμβλημα των άγριων παθών και των φανταστικών επιθυμιών; Εγώ είμαι: ο ερωτοπλάνταχτος εαυτός του που θα πρεπε να σηκώσω παντιέρα ενάντια στον τρελόν ετούτο. Τέταρτος Εαυτός: Εγώ, ανάμεσα σε όλους εσάς, είμαι ο πιο δυστυχισμένος, γιατί δε μου έλαχε παρά το απεχθές μίσος κι η ξεθεμελιώστρα αποστροφή. Εγώ θα πρεπε, ο όμοιος με καταιγίδα εαυτός ο γεννημένος στις μαυροσπηλιές της Κόλασης, να μαι ο πρώτος διαμαρτυρόμενος, για να υπηρετήσει τον τρελόν ετούτο. Πέμπτος Εαυτός: Όχι, εγώ θα πρεπε, ο διανοούμενος εαυτός, ο εαυτός της κάθε φαντασίωσης, ο εαυτός της κάθε πείνας και δίψας, ο καταδικασμένος στην, χωρίς αναπαμό, περιπλάνηση, στο κυνηγητό άγνωρων πραγμάτων κι αδημιούργητων πραγμάτων ακόμα εγώ θά πρεπε κι όχι εσείς, να επαναστατήσω. Έκτος Εαυτός: Κι εγώ, ο δουλευτάρης εαυτός, ο αξιοδάκρυτος εαυτός του μόχθου που, με υπομονής χέρια και πολύπαθα μάτια, πλάθω τις μέρες σε εικόνες και δίνω στα ασχηματοποίητα στοιχεία καινούργιες κι αιώνιες μορφές εγώ θα πρεπε, ο απομοναχιασμένος, να μαι ο επαναστάτης ενάντια στον πολυπράγμονα τρελόν ετούτο. Έβδομος Εαυτός: Πόσο παράξενο, να θέτε εσείς όλοι να επαναστατήσετε ενάντια στον άνθρωπο αυτόν, γιατί καθένας σας κι όλοι έχετε να εκπληρώσετε προδιαγραμμένο ρόλο. Αχ! και να μπορούσα να μουν ένας σαν εσάς, ένας εαυτός με προκαθορισμένη κλήρα! Μα εγώ δεν έχω καμιά. Είμαι ο εαυτός που τίποτα δεν κάνει, κείνος που κάθεται στο αλάλητο, στο πουθενά και στο ουδέποτε, ενόσω εσείς είσαστε απασχολημένοι με την αναδημιουργία της ζωής. Εσείς είσαστε ή εγώ, γείτονες, που θα πρεπε να επαναστατήσω; Όταν ο έβδομος εαυτός μίλησε έτσι, οι άλλοι έξι εαυτοί τον κοίταξαν με οίκτο μα, χωρίς να πουν τίποτα πια και καθώς η νύχτα πύκνωνε ο ένας μετά τον άλλο τράβηξαν για ύπνο τυλιγμένοι μέσα σε μια χαρούμενη εγκαρτέρηση. Μα ο έβδομος εαυτός απόμεινε γρηγορώντας σ ενατενισμό του τίποτα που βρίσκεται πίσω από τα πράγματα, Όλα. Χαλίλ Γκιμπράν ( ) ποιητής, φιλόσοφος και καλλιτέχνης\n9 Ο Ψύλλος και ο Ελέφαντας β λές ΠΑΡΑγια να μαθαίνει κανείς με την καρδιά και όχι με το νου Μια φορά κι έναν καιρό, ήταν ένας ψύλλος που πίοτευε πως ήταν ο βασιλιάς του κόσμου. Μια μέρα, αποφάσισε να πάει για κολύμπι στη θάλασσα. Όμως η δυτική ακτή ήταν πολλά χιλιόμετρα μακριά και μόνος του ο ψύλλος μπορούσε να ταξιδέψει μονάχα μερικά εκατοστά τη φορά. Αν ήθελε να φτάσει στην ακτή πριν πεθάνει, θα χρειαζόταν μεταφορικό μέσο. Κάλεσε, λοιπόν, τον ελέφαντα του. «Έι, Ελέφαντα, πάμε βόλτα!» Ο ελέφαντας του ψύλλου πήγε κοντά του και γονάτισε. O ψύλλος πήδησε πάνω του και δείχνοντας προς τη Δύση, είπε: «Προς τα κει προς την ακτή!» Ομως ο ελέφαντας δεν πήγε δυτικά. Προτιμούσε να κάνει μια βόλτα στο δάσος προς την Ανατολή και αυτό ακριβώς έκανε. Ο ψύλλος, προς μεγάλη του απελπισία, δεν μπορούσε να κάνει τίποτα παρά να το υπομείνει και να περάσει τη μέρα δεχόμενος ραπίσματα στο πρόσωπο από φύλλα και κλαδιά. Την επόμενη μέρα, ο ψύλλος προσπάθησε να πείσει τον ελέφαντα να τον πάει στο φαρμακείο για να αγοράσει αλοιφή για το πρόσωπό του. Αντί γι αυτό, όμως, ο ελέφαντας χοροπηδώντας ξεκίνησε για μια μακρινή πορεία προς τα βουνά, τρομοκρατώντας τον κακόμοιρο τον ψύλλο τόσο πολύ, που δεν μπόρεσε να κοιμηθεί εκείνη τη νύχτα. Τελικά ο ψύλλος έμεινε για μέρες στο κρεβάτι, τρομοκρατημένος από εφιάλτες με βροντές σε βουνίσιους δρόμους, βέβαιος πως θα γκρεμοτσακιζόταν, ενώ κάθε πρωί ξυπνούσε λουσμένος στον κρύο ιδρώτα. Μετά από μία εβδομάδα, ο ψύλλος ένιωσε αρκετά καλά ώστε να αφήσει το κρεβάτι και γνέφοντας στον ελέφαντα να τον πλησιάσει, σκαρφάλωσε πάνω του λέγοντας: «Δεν είμαι καλά. Σε παρακαλώ, πήγαινε με στο γιατρό». Όμως ο ελέφαντας τράβηξε χαρωπά για τη δυτική ακτή, όπου και πέρασε τη μέρα κολυμπώντας. Ο ψύλλος κόντεψε να πνιγεί. Εκείνη τη νύχτα, όπως καθόταν δίπλα στη φωτιά προσπαθώντας να ζεσταθεί, ο ψύλλος είχε μια ιδέα. Γύρισε προς τον ελέφαντα και του είπε: «Αύριο εμ ποια είναι τα δικά σου σχέδια;» Πιθανόν να αναρωτιέστε ποιο είναι το ηθικό δίδαγμα αυτής της ιστορίας. Απλούστατα, αν είστε ένας ψύλλος που πάει καβάλα σε έναν ελέφαντα, πριν κάνετε σχέδια, ίσως θα ήταν προτιμότερο να μάθετε πρώτα τι έχει στο μυαλό του ο ελέφαντας. Αυτό είναι πολύ πιο σημαντικό για τη ζωή σας απ όσο φαίνεται, γιατί, στην πραγματικότητα, είστε ένας ψύλλος στην πλάτη ενός ελέφαντα. Ο ψύλλος της ιστορίας εκπροσωπεί τον συνειδητό νου σας, στον οποίο περιλαμβάνονται η νόηση και η δύναμη της λογικής, οι φιλοδοξίες και οι προσδοκίες σας, οι ιδέες σας, οι σκέψεις, οι ελπίδες και τα σχέδια σας. Με λίγα λόγια, όλα όσα πιστεύετε πως αποτελούν τον εαυτό σας. Ο ελέφαντας είναι ο ασυνείδητος νους σας. Ο πραγματικός εαυτός, που όσο αποφεύγετε να γνωρίσετε τόσο θα επηρεάζει, ερήμην την ζωή σας* * Σύμφωνα με την μελέτη του εγκεφάλου μέσω ηλεκτρογραφίας, ο συνειδητός νους παράγει κατά μέσο όρο γύρω στις 20 με 40 νευρικές πυροδοτήσεις το δευτερόλεπτο, ενώ ο υποσυνείδητος-ασυνείδητος 20 με 40 εκατομμύρια νευρικές πυροδοτήσεις ανά δευτερόλεπτο. Με άλλα λόγια, μετρώντας τη δραστηριότητα του υποσυνείδητου νου σε σύγκριση με εκείνη του συνειδητού, μιλάμε για μια αναλογία ένα εκατομμύριο προς ένα. Μια αναλογία που αντιστοιχεί επίσης στο βάρος ενός ελέφαντα έναντι εκείνου -σωστά μαντέψατε- ενός ψύλλου. ΠΗΓΗ: enallaktikidrasi.com 9\n10 Η ΕΛΠΙΔΑ Κείμενο: Γ. Α. Πλάνας, ιδρυτής της Νέας Ακρόπολης Ελλάδας Ο σύγχρονος άνθρωπος αποσυνδεμένος από τις πνευματικές του ρίζες και τους ηθικούς του σκοπούς βρίσκεται αντιμέτωπος με μια κατάσταση συνεχόμενης ανησυχίας και άγχους. Και δεν είναι περίεργο που η ανησυχία τον καταλαμβάνει, όταν βλέπει τον εαυτό του «πεταμένο» χωρίς κατεύθυνση στο στρόβιλο της ζωής. Τότε το μόνο που του απομένει είναι η Ελπίδα. Η αρετή της Ελπίδας τον εξοπλίζει, ώστε να αποκτήσει εμπιστοσύνη και πλήρη σιγουριά ότι θα καταφέρει να πετύχει ένα όνειρο ή ένα ιδανικό είτε για τον ίδιο, όπως η ευτυχία, η τελειότητα, η αυτοπραγμάτωση, η εσωτερική ειρήνη είτε για τους άλλους, όπως ένας πιο δίκαιος κόσμος, η παγκόσμια ειρήνη, η κατανόηση μεταξύ των εθνών. Η Ελπίδα είναι η αρετή μέσω της οποίας ο άνθρωπος περνά από το γίγνεσθαι στο είναι, επειδή το μέλλον δεν έχει πραγματωθεί αλλά βρίσκεται σε διαδικασία να επιτευχθεί. Από μια φιλοσοφική άποψη, όπως έλεγε ο Αριστοτέλης, η Ελπίδα κατοικεί στη βούληση, μιας και η κατεξοχήν δράση της είναι η κίνηση από μια λογική επιθυμία προς το Ανώτερο Καλό και την ευτυχία, που είναι ο σκοπός της βούλησης. Στην Ελπίδα αντιτίθενται, από έλλειψη, η απελπισία, και από υπερβολή, η έπαρση, το να θεωρεί δηλαδή κανείς ότι όλα θα πάνε καλά, χωρίς να «κουνήσει το δάχτυλό του». Και τα δυο άκρα είναι πολύ αρνητικά και επικίνδυνα. Η απελπισία, γιατί μας παραλύει, μας εμποδίζει να προσπαθήσουμε, μας κάνει να μη μπορούμε ούτε καν ν αντιδράσουμε μπροστά στη δυσκολία, μας κάνει να σκεφτόμαστε ότι όλα είναι άχρηστα. Και μας εξαφανίζει την Ελπίδα. Και η έπαρση, γιατί μας αδρανοποιεί από το να χρησιμοποιήσουμε τα αναγκαία μέσα, για να πετύχουμε το στόχο μας. Δεν είναι δυνατόν «να παρακαλάμε το Θεό, χωρίς να κουνάμε τα χέρια μας». Ξέρουμε ότι οι πολιτισμοί γεννιούνται και πεθαίνουν, περνώντας από ενδιάμεσες περιόδους που στην επιστήμη της Ιστορίας ονομάζονται Μεσαίωνες και Κλασικές Εποχές ή Αναγεννήσεις. Είναι φανερό ότι βρισκόμαστε στις αρχές ενός νέου Μεσαίωνα στον οποίο πολλές πνευματικές, φιλοσοφικές και ηθικές αξίες πέφτουν στη λήθη. Και χάνεται σιγά σιγά η Ελπίδα για έναν καλύτερο και πιο δίκαιο κόσμο. Αλλά αυτό έχει συμβεί πολλές φορές στο παρελθόν. Υπήρξαν πολλοί μεσαίωνες σε άλλες εποχές και σε άλλους πολιτισμούς. Ένα ξεκάθαρο παράδειγμα έχουμε στην αρχαία Αίγυπτο, που πέρασε από πολλές τέτοιες περιόδους. Σ ένα ποίημα στα τέλη της Νέας Αυτοκρατορίας, ένας γραφέας έγραψε τα παρακάτω: Οι σοφοί γραφείς... τέλειωσαν τη ζωή τους, Τους κατασκεύασαν πόρτες και κάστρα, Αλλά πόρτες και κάστρα βυθίστηκαν.. Οι «διπλοί ιερείς» τους εξαφανίστηκαν, Οι επιτύμβιες στήλες τους καλύφθηκαν με σκόνη, Οι τάφοι τους ξεχάστηκαν. Όμως ακούγονται τα ονόματά τους λόγω των υπέροχων έργων τους, Και η ανάμνηση των δημιουργών είναι αιώνια. Η αρετή της Ελπίδας, όταν ριζώνει στην ψυχή μας, έχει σαν αποτέλεσμα πολύ θετικά πράγματα: - Ενσταλάζει στην καρδιά μας την επιθυμία να δούμε να πραγματοποιούνται τα Όνειρά μας. - Κάνει πιο αποτελεσματικές τις προσπάθειές μας, τις δράσεις μας, τις μελέτες μας και τις έρευνές μας και, τελικά, όλα όσα αναλαμβάνουμε. - Μας δίνει κουράγιο και επιμονή στον αγώνα ενάντια στα ελαττώματα και τα λάθη μας. - Μας προβάλλει με μεγαλύτερη αγωνιστικότητα στη ζωή Πρέπει να έχουμε πίστη και εμπιστοσύνη στις δυνάμεις μας και επιμονή! Να έχουμε Ελπίδα για ένα καλύτερο και πιο φωτεινό αύριο!\n11 ΟΙ ΜΥΣΤΙΚΕΣ ΔΥΝΑΜΕΙΣ ΤΩΝ ΠΥΡΑΜΙΔΩΝ Κείμενο: Γιάννης Βουλγαρης Όταν μιλάμε για πυραμίδες συνήθως έρχονται στο νου μας οι πυραμίδες της Αιγύπτου και ίσως και οι εξίσου γνωστές του Μεξικού και της Κεντρικής Αμερικής. Όμως πυραμίδες έχουν ανακαλυφθεί σε πολλά μέρη του κόσμου ενώ τα τελευταία εκατό χρόνια θεάθησαν κι άλλες σε διάφορες τοποθεσίες, οι περισσότερες από πιλότους που πετούσαν πάνω από αχαρτογράφητες περιοχές κατά τη διάρκεια αεροπορικών αποστολών. Για την ετυμολογία της λέξης, οι αρχαιολόγοι αποδέχτηκαν την ελληνική προέλευση πυρ+αμίς = το δοχείο της φωτιάς. Οι Έλληνες είδαν στις πυραμίδες της Αιγύπτου την ενσάρκωση της πρωταρχικής φωτιάς. Το χαρακτηριστικό της φωτιάς είναι ότι υψώνεται πάντα από κάτω προς τα πάνω, όποια και να είναι η θέση της. Έτσι η πυραμίδα συσχετίζεται με την έννοια της «σύγκλισης προς τα επάνω». Οι Αιγύπτιοι τη θεωρούσαν εικόνα του Κόσμου, μια σκάλα φωτός που ένωνε τον Ουρανό με τη Γη. Η Μεγάλη Πυραμίδα της Γκίζας, η πιο φημισμένη, ονομαζόταν «Η Φωτεινή». Το ιερογλυφικό της είναι MR, το ισοσκελές μαύρο τρίγωνο, που γεννιέται από δύο λόφους, όπως ο ήλιος. Πολύ μυστήριο περιβάλλει τις πυραμίδες σχετικά με το αίνιγμα της κατασκευής τους, το τεράστιο μέγεθός τους και τις ανεξήγητες δυνάμεις, που οφείλονται στο σχήμα τους. Οι αιγυπτιολόγοι ισχυρίζονται ότι ήταν τάφοι. Οι Περουβιανοί και άλλοι αρχαιολόγοι στην Κεντρική Αμερική αναφέρουν ότι χρησιμοποιούνταν ως ναοί. Και μερικοί πυραμιδολόγοι πιστεύουν ότι είναι αποθήκες ενέργειας. Δεν υπάρχει αμφιβολία ότι κάθε πολιτισμός που έκτισε πυραμίδες, το έκανε με τη χρήση προηγμένων μαθηματικών και αστρονομικών υπολογισμών και με μια φαινομενικά απίθανη τέλεια εκμάθηση της τέχνης της λιθοδομής. Πολιτισμοί που διαχωρίζονται όχι μόνο από χιλιάδες χιλιόμετρα, αλλά και από εκατοντάδες χρόνια, ανύψωναν πέτρες που ζύγιζαν πολλούς τόνους, και τις τοποθετούσαν στη θέση τους με τέλεια ακρίβεια ανεγείροντας πυραμιδικές κατασκευές. Την προσοχή των περισσοτέρων επιστημόνων και ερευνητών έχει τραβήξει η Μεγάλη Πυραμίδα της Γκίζας, γιατί θεωρείται το παλαιότερο και μεγαλύτερο κατασκεύασμα του ανθρώπου με τις τελειότερες μαθηματικές και γεωμετρικές αναλογίες. Πιστεύεται ότι αντιπροσωπεύει το αποκορύφωμα της αιγυπτιακής γνώσης και ότι είναι το κλειδί για την αποκάλυψη πολλών μυστικών. Αν και πιστεύουν ότι κτίστηκε από το Χέ 11\n12 οπα μεταξύ 2686 και 2181 π. Χ., για να χρησιμοποιηθεί ως τάφος, έχουν εκφραστεί πολλές διαφωνίες πάνω σ αυτό. Μια από τις παλαιότερες χρονολογίες της δίνεται από έναν Άραβα συγγραφέα, τον Αμπού Ζέιντ ελ Μπαλκί, ο οποίος επικαλείται μια αρχαία επιγραφή, για να υποστηρίξει ότι η Πυραμίδα κτίστηκε την εποχή που η Λύρα ήταν στον αστερισμό του Καρκίνου, δηλαδή δύο φορές χρόνια περίπου. Αυτή η χρονολογία φαίνεται να συμφωνεί με μερικούς προσδιορισμούς του Άνθρακα 14, που τη χρονολογεί γύρω στο π. Χ., αν και υπάρχουν μερικές αμφιβολίες για την αξιοπιστία του στους χρονολογικούς προσδιορισμούς. Πολλοί λένε ότι οι κατασκευαστές της ήταν από τον προηγούμενο πολιτισμό της Ατλαντίδος και ότι έφτιαξαν την Πυραμίδα σαν τόπο διατήρησης όλων των γνωστών επιστημών, καθώς και για να δημιουργήσουν ένα ναό μύησης και ένα μέσο παραγωγής ισχυρών ενεργειακών πεδίων. Αυτή η άποψη υποστηρίχτηκε και από τον Εντγκαρ Καίησυ, σύμφωνα με τον οποίο μία ομάδα ανθρώπων από ένα προηγμένο πολιτισμό εισήλθε στην Αίγυπτο γύρω στο π. Χ. Ο Μάνλυ Π. Χωλ στο βιβλίο του «Οι μυστικές διδασκαλίες όλων των εποχών» υποστηρίζει ότι η Μεγάλη Πυραμίδα κτίστηκε από επιζώντες της Ατλαντίδος οι οποίοι αντιλήφθηκαν μια επικείμενη καταστροφή και, για να διασώσουν τις γνώσεις της εποχής τους, μετανάστευσαν σε άλλες χώρες και ίδρυσαν κέντρα μάθησης, κτισμένα όπως οι ναοί τους, σε πυραμιδικό σχήμα. Σύμφωνα με το Χωλ, η Πυραμίδα παραμένει σαν ορατή διαθήκη μεταξύ της Αιώνιας Σοφίας και του κόσμου, ο πρώτος ναός μυστικισμού, η πρώτη κατασκευή που χρησιμεύει ως τόπος διαφύλαξης των μυστικών αληθειών. Το 1993 ο Robert Bauval, στο βιβλίο «The Orion Mystery», αποδεικνύει με πολύ πειστικά επιχειρήματα για κάποιον με αστρονομικές γνώσεις, ότι η θέση των 3 πυραμίδων της Γκίζας σχετίζεται με μεγάλη ακρίβεια με τα άστρα του αστερισμού του Ωρίωνα. Με το κατάλληλο software προσομοίωσε το νυχτερινό ουρανό της αρχαίας Αιγύπτου και βρήκε ότι η αντιστοιχία πυραμίδες-αστερισμός του Ωρίωνα «κλειδώνει» στη χρονολογία π. Χ. (στην εποχή του Λέοντα). Τα παραπάνω καθώς και πολλά άλλα συμφωνούν με τη χρονολογία που δίνει ο Πλάτων για την καταστροφή της Ποσειδωνίας (του τελευταίου τμήματος της Ατλαντίδας) στα π. Χ. Ο Τόμπκινς στην εισαγωγή του βιβλίου του λέει πως ο Πλάτωνας στο διάλογό του «Τίμαιος» αναφέρεται στο κύριο διαμέρισμα σαν το οικοδόμημα του σύμπαντος. Από την αρχαιότητα ήταν γνωστό ότι η Μεγάλη Πυραμίδα, εκτός των αστρονομικών και άλλων συσχετισμών της, εμπεριείχε συγκεκριμένες μαθηματικές σχέσεις στη γεωμετρική της 12 Ι α ν ο υ ά ρ ι ο ς Φ ε β ρ ο υ ά ρ ι ο ς Μ ά ρ τ ι ο ς\n13 Ο ι Μυ σ τ ι κ έ ς Δ υ ν ά μ ε ι ς τ ω ν Πυ ρ α μ ί δ ω ν δομή με τις οποίες αποτύπωνε ορισμένα ιερά μαθηματικά. Έχει ύψος περίπου 148 μέτρα, τετραγωνική βάση πλευράς περίπου 231 μέτρα και παράπλευρες έδρες ισοσκελή τρίγωνα. Αριθμολογικά συνθέ τει τους αριθμούς 3, 4, 5 και 7. Το 3 από τις τριγωνικές παράπλευρες έδρες της, το 4 από την τετραγωνική βάση της, το 5 από τις πέντε κο ρυφές τους και το 7 από τη σύνθεση της βάσης τους με μία παράπλευ ρη έδρα τους. Πολλοί ερευνητές απέδωσαν στην τύχη το γεγονός ότι οι γωνίες και οι επικλινείς επιφάνειες της Πυραμίδας δείχνουν μία ανώτερη αντίληψη της τριγωνομετρίας και ότι στο σχήμα της έχουν εφαρμοστεί με ακρίβεια οι βασικές αναλογίες της «Χρυσής Τομής». Φυσικά δεν είναι θέμα τύχης αλλά βαθιάς γνώσης. Οι γεωμετρικές ιδιότητες που προβάλλει είναι ασύλληπτες. Η περιφέρεια με ακτίνα ίση με το ύψος της έχει ίδιο μήκος με την περίμετρο της βάσης της. Καταγράφεται δηλαδή ο τετραγωνισμός του κύκλου. Το τετράγωνο που σχηματίζεται με πλευρά το ύψος της έχει ίδιο εμβαδόν με το καθένα από τα τρίγωνα των πλαϊνών εδρών της. Ο λόγος του ύψους ενός τριγώνου των πλαϊνών εδρών δια του μισού της μιας των πλευρών της βάσης, είναι ίσος με το χρυσό αριθμό Φ (1,618). Οι αναλογίες των μέτρων και γωνιών κατασκευής της εκφράζουν λόγους του ιερού αριθμού Π (3,14) και του Χρυσού αριθμού Φ, κι αυτό συμβαίνει με ακρίβεια, μόνον σ αυτήν (Ι. Δάκογλου, «ο Μυστικός κώδικας του Πυθαγόρα»). Το ύψος της επί 10 εκατομμύρια δίνει την απόσταση γης - ηλίου. Διπλασιάζοντας το μήκος του αθροίσματος των 4 πλευρών της, βρίσκουμε το αντίστοιχο ενός λεπτού μιας μοίρας στον Ισημερινό, μέτρα. (σήμερα υπολογίζεται σε ). Η κοιλότητα των εδρών της επιτρέπει τον προσδιορισμό των ισημεριών, με ελάχιστη απόκλιση. Ο γνώμονας της κορυφής δείχνει το χειμερινό ηλιοστάσιο και την ηλιακή μεσημβρία. Το βάρος της ( τόνοι) επί ένα δισεκατομμύριο δίνει το βάρος της γης. Το άθροισμα των διαγωνίων της δίνει , την διάρκεια ενός ζωδιακού κύκλου. Μια ομάδα επιστημόνων που φωτογράφισαν με υπέρυθρες ακτίνες τη Μεγάλη Πυραμίδα, διαπίστωσαν την παρουσία ενός περίεργου φαινόμενου: από την κορυφή της εκτινάσσονται χοάνες φωτεινής ενέργειας!! Αμέτρητα πειράματα που έχουν γίνει, επιβεβαιώνουν το γεγονός ότι στις πυραμίδες της Αιγύπτου τα βακτηρίδια σκοτώνονται, η σήψη σταματά και η οργανική ύλη μουμιοποιείται. Σε μία απ αυτές τοποθετήθηκαν μέσα για 13 ημέρες ψάρια, τα οποία δεν σάπισαν αλλά 13\n14 αφυδατώθηκαν χάνοντας τα 2/3 του βάρους τους. Αυτό το φαινόμενο παρουσιάζεται σε όσες πυραμίδες είναι προσανατολισμένες ακριβώς στον άξονα Βορρά-Νότου, είναι τετράπλευρες και έχουν συγκεκριμένες αναλογίες. Ένας Αμερικάνος επιστήμονας ο Πατ Φλάναγκαν, κατέληξε στο συμπέρασμα πως οι πυραμίδες της Αιγύπτου, λόγω του σχήματός τους λειτουργούν ως «συσκευές» που συλλέγουν κοσμική ενέργεια! Γιγάντιοι συσσωρευτές, όπου μέσα τους μεταβάλλονται οι διηλεκτρικές ιδιότητες της ύλης. Σύμφωνα με την Ε.Π. Μπλαβάτσκυ η πυραμίδα είναι το σύμβολο της δημιουργικής φύσης, η εικόνα της Ιεραρχίας που κινεί τους κόσμους και αναφέρει σχετικά τα εξής: «Η αιγυπτιακή πυραμίδα αντιπροσωπεύει συμβολικά την ιδέα του κοσμι κού δένδρου. Η κορυφή της είναι ο μυστικός σύνδεσμος ανάμεσα στον Ουρανό και στη Γη και συμβολίζει τη ρίζα, ενώ η βάση της αντιπροσωπεύει τους κλάδους που εκτείνονται στα τέσσερα σημεία του ορίζοντα του σύμπαντος. Μεταδίδει την ιδέα ότι όλα τα πράγματα είχαν την προέλευσή τους στο πνεύμα, με την εξέλιξη να έχει ξεκινήσει αρχικά από τα πάνω και να προχωράει μετά προς τα κάτω, αντί για το αντίστροφο, όπως διδάσκει η θεωρία του Δαρβίνου...». Συμβόλιζε τη δημιουργική αρχή της Φύσης και διασαφήνιζε επίσης τις αρχές της Γεωμετρίας, των Μαθηματικών, της Αστρολογίας και της Αστρονομίας. Εσωτερικά, ήταν ένας μεγαλειώδης ναός, στα σκοτεινά κοιλώματα του οποί ου τελούνταν τα Μυστήρια και του οποίου οι τοί χοι υπήρξαν συχνά μάρτυρες των σκηνών μύησης μελών της βασιλικής οι κογένειας. Η πορφυρή σαρκοφάγος... ήταν μία κολυμπήθρα βαπτίσματος, όπου αναδυόμενος ο νεόφυτος «αναγεννιόταν» και γινόταν μύστης. Ο ονομαζόμενος «Θάλαμος του Βασιλιά»... πιθανώς ήταν ο τόπος στον οποίο γινόταν δεκτός ο μυούμενος, αφού είχε περάσει διαμέσου της στε νής ανηφορικής διάβασης και της Μεγάλης Στοάς... Ο «Θάλαμος του Βα σιλιά» είναι έτσι ένα «Άγιο των Αγίων». Τις ημέρες των Μυστηρίων της Μύησης ο υποψήφιος, αντιπροσωπεύοντας τον ηλιακό θεό, έπρεπε να κατέλθει μέσα στη σαρκοφάγο και να παραστήσει την ενεργοποιούσα ακτίνα που εισέρχεται στη γόνιμη μήτρα της Φύσης. Aναδυόμενoς από αυτήν το ερχόμενο πρωί, συμβόλιζε την ανάσταση της ζωής μετά την αλλαγή που ονομάζεται θάνατος. Στα Μεγάλα Μυστήρια ο συμβολικός του θάνατος κρατούσε δύο ημέρες, οπότε αυτός αναδυόταν μαζί με τον Ήλιο το τρίτο πρωί, μετά την τελευταία νύχτα των πιο σκληρών δοκιμασιών...» Και σε άλλο σημείο αναφέρει: «Ο μυημένος σοφός, ο οποίος είχε περάσει με επιτυχία όλες τις δοκιμασίες, τοποθετούνταν, δεν καρφωνόταν, αλλά απλώς δενόταν πάνω σε μια κλίνη σε σχήμα «Ταυ» βυθισμένος σε ένα βαθύ ύπνο. Αφηνόταν να παραμείνει σε αυτήν την κατάσταση για τρεις μέρες και τρεις νύχτες, κατά τη διάρκεια των οποίων το πνευματικό «Εγώ» του λέγεται ότι συνομιλούσε με τους θεούς, κατέβαινε στον Άδη, το Αμέντι και πρόσφερε ευεργεσίες στα αόρατα όντα, είτε ήταν ψυχές ανθρώπων ή Στοιχειακά πνεύματα, ενώ το σώμα του παρέμενε όλο αυτόν 14 Ι α ν ο υ ά ρ ι ο ς Φ ε β ρ ο υ ά ρ ι ο ς Μ ά ρ τ ι ο ς\n15 Ο ι Μυ σ τ ι κ έ ς Δ υ ν ά μ ε ι ς τ ω ν Πυ ρ α μ ί δ ω ν το καιρό στην κρύπτη του ναού ή στην υπόγεια σπηλιά. Στην Αίγυπτο τοποθετούνταν μέσα στη Σαρκοφάγο, στην αίθουσα του βασιλιά της πυραμίδας του Χέοπα, ενώ κατά την διάρκεια της νύχτας πριν από την τρίτη μέρα μεταφερόταν στην είσοδο ενός διαδρόμου, όπου μια ορισμένη ώρα, οι ακτίνες του ανατέλλοντος ηλίου έπεφταν πάνω στο πρόσωπο του εκστασιασμένου υποψηφίου, ο οποίος ξυπνούσε για να μυηθεί από τον Όσιρη και το Θωθ, τον θεό της Σοφίας.» ( Μ.Δ. Τ. ΙΙ, σ. 558) Οι πυραμίδες παρουσιάζουν βιοενεργειακά χαρακτηριστικά, τα οποία συνεχίζουν να μελετούνται από τους ερευνητές. Είναι βιοπλασματικοί ή βιοτρονικοί συσσωρευτές. Πειράματα με φυτά, θεραπευτικό νερό και θεραπείες πληγών αποδείχθηκαν εντυπωσιακά. Μέσα σε μια πυραμίδα ρέουν ενέργειες που διαστέλλουν το χρόνο. Επιταχύνονται οι βιολογικές διαδικασίες. Φυτά μέσα σε πυραμίδες αναπτύσσονται με διπλάσια ταχύτητα. Πληγές σε χέρια ή πόδια κλείνουν με αστραπιαία ταχύτητα, αν μείνουν λίγες ώρες κάτω από χάρτινες ή γυάλινες πυραμίδες. Γιατί υπάρχουν πυραμιδικές κατασκευές παντού; και γιατί την πυραμίδα και όχι άλλη γεωμετρική μορφή διάλεξαν οι περισσότεροι αρχαίοι πολιτισμοί, για να οικοδομήσουν τους ναούς τους, για την επαφή με το μυστήριο του θανάτου και του θείου; Είναι οι πυραμίδες έργα ενός χαμένου μητρικού πολιτισμού, υπερπροηγμένου κάποτε, αλλά εξαφανισμένου εδώ και χιλιάδες χρόνια; Μήπως οι αρχαίοι σοφοί μύστες ήταν γνώστες της τρομερής βιοενεργειακής ικανότητας των πυραμιδικών κατασκευών; Για να κατανοήσουμε τα ανωτέρω ερωτήματα, πρέπει να ανακαλύψουμε την πυραμίδα μέσα μας, το δικό μας μαγικό βουνό την δική μας ακρο-πόλη, τον άξονα όπου συναντούνται οι ενέργειες του ουρανού και της γης. Τότε θα μπορέσουμε να κατανοήσουμε την πυραμίδα έξω από εμάς, τα αινίγματα και τα μυστήριά της. ΒΙΒΛΙΟΓΡΑΦΙΑ Ιερή Γεωμετρία, Δημήτρης Ευαγγελόπουλος, εκδόσεις Αρχέτυπο Ιερή Αρχιτεκτονική, Γ. Μπαλτογιάννης, εκδόσεις Έσοπτρον Η μυστική δύναμη των Πυραμίδων, Bill Schul Ed. Pettit, εκδόσεις Σύμπαν Θήβες, G. A. Livraga, εκδόσεις Νέα Ακρόπολη Η Μυσταγωγία εις την Αρχαίαν Αίγυπτον, Π. Γράβιγγερ, έκδοσις του Περιοδικού Σφιγξ 15\n16 Η ΠΡΑΓΜΑΤΙΚΟΤΗΤΑ ΤΩΝ ΑΟΡΑΤΩΝ ΚΟΣΜΩΝ Κείμενο: Μαρία Κοντογιάννη Ο μέσος άνθρωπος σήμερα δεν μπορεί να δει τις υπέρυθρες ακτίνες με τα φυσικά του μάτια, παρά μόνο με κατάλληλα μηχανήματα. Επίσης δεν μπορεί να ακούσει ήχους που ακούνε τα έντομα, οι γάτες και τα σκυλιά πολύ καθαρά. Μάλιστα έχει εφευρεθεί μία άηχη σφυρίχτρα για σκύλους. Όλα αυτά μας δείχνουν ότι υπάρχουν πράγματα που βρίσκονται πέρα από τον κόσμο των αισθήσεών μας και συνεπώς είναι για μας αόρατα. Αλλά και στον ίδιο χώρο με μας μήπως δεν υπάρχουν άνθρωποι διαισθητικοί, οι οποίοι αντιλαμβάνονται πράγματα που για μας δεν υπάρχουν; Σίγουρα οι περισσότεροι από σας πιστεύετε ότι ζείτε στον πραγματικό κόσμο και ότι ο κόσμος της φαντασίας σας είναι πλαστός, δημιουργημένος από το νου. Ένας κόσμος παράξενος με διαφορετικά τοπία, πόλεις, σπίτια αλλά και πλάσματα που κατοικούν σ αυτόν. Ένας κόσμος με διαφορετικά χρώματα, ήχους και αρώματα, που σας ξυπνάει κάποιες άγνωστες αισθήσεις. Εκεί οι περιορισμοί είναι λιγότεροι από το δικό μας υλικό κόσμο και όλα μπορούν να συμβούν. Έτσι, όταν ακούμε για την ύπαρξη «άλλων κόσμων», πιστεύουμε ότι κι αυτοί είναι δημιούργημα της φαντασίας μας. Φανταστείτε τώρα για μία στιγμή ότι ο κόσμος της φαντασίας σας είναι ο αληθινός, ενώ ο κόσμος που ζείτε είναι μία φαντασίωση. Μία αντανάκλαση, μία σκιά αυτών των αόρατων κόσμων. Κι όπως εμείς με τη φαντασία μας προσπαθούμε ν αγγίξουμε αυτά που ο νους δεν μπορεί να φτάσει, έτσι κι οι κάτοικοι αυτών των άλλων κόσμων προσπαθούν να επικοινωνήσουν μαζί μας. Καθώς όμως μιλάμε διαφορετικές γλώσσες και διαθέτουμε διαφορετικές αισθήσεις, αυτό δεν είναι εφικτό, παρά μόνο για ελάχιστους χαρισματικούς ανθρώπους, αυτούς που ονομάζουμε ενορατικούς. Πέρα απ όλα αυτά όμως, δεν υπάρχει κουλτούρα που να μην αναφέρεται σ αυτούς τους αόρατους κόσμους.πρόκειται για μία πανανθρώπινη απόκρυφη γνώση, που στις σκοτεινές περιόδους της ιστορίας αμφισβητήθηκε (ποτέ όμως δεν χάθηκε) σε σημείο που να καίγονται «αιρετικοί», όπως ο Ιταλός Φιλόσοφος Jordano Bruno, οι οποίοι ισχυρίζονταν ότι στον κόσμο που ζούμε, υπάρχουν κι άλλες διαστάσεις πέρα απ αυτές που αντιλαμβανόμαστε, και άπειροι άλλοι κόσμοι. Σήμερα βλέπουμε ότι μ ένα διαφορετικό τρόπο η επιστήμη προσεγγίζει απόψεις που ο αποκρυφισμός κατέχει εδώ και χιλιάδες χρόνια. Αρκετοί διακεκριμένοι επιστήμονες, όπως ο Max Tegmark του Πανεπιστημίου της Πενσυλβάνια, μιλάνε για την ύπαρξη παράλληλων κόσμων, οι οποίοι επιβεβαιώνονται εμπειρικά. Ένας άλλος κορυφαίος φυσικός του Πανεπιστημίου του Στάνφορντ, ο οποίος ανέπτυξε τη σημαντικότερη θεωρία για τις κρυμμένες διαστάσεις του χώρου, αναφέρει: «θα μπορούσα\n17 Η Πρ αγματικότ ητα των Αόρ ατων Κό σμων με να φανταστούμε κάποια άλλα όντα που συνυπάρχουν δίπλα μας σε κάποιο άλλο σύμπαν, σε κάθε χιλιοστό του χώρου στον οποίο ζούμε. Ωστόσο δεν θα γίνονταν ποτέ αντιληπτά, γιατί μεσολαβούν μεταξύ μας άλλες διστάσεις».οι διαστάσεις αυτές είναι τυλιγμένες με τέτοιον τρόπο, που τις καθιστά κανονικά αόρατες, όπως το πλάτος ενός απόμακρου τηλεφωνικού σύρματος στον ορίζοντα, που δεν μπορούμε να το δούμε, μέχρι να το πλησιάσουμε. Η ύπαρξη της ζωής μετά το θάνατο είναι μία αντίληψη αποδεκτή απ όλες τις θρησκείες και φιλοσοφίες του κόσμου. Αρκετοί ψυχολόγοι και ψυχίατροι μελετούν σήμερα, μέσω της ύπνωσης, τη θεωρία της μετενσάρκωσης επιτυγχάνοντας κάποια θεραπευτικά αποτελέσματα σε τομείς που η κλασσική ιατρική αδυνατεί να το κάνει. Επίσης μελετούν περιπτώσεις «νεκρανάστασης» (ασθενών που έχουν επανέλθει στη ζωή μετά από κλινικό θάνατο), όπου περιγράφουν εμπειρίες σ αυτούς τους άλλους κόσμους (Ραίυμοντ Μούντυ, Νιλς Τζάκομπσον κ.ά.). Μας λένε λοιπόν ότι πηγαίνοντας κάποιος εκεί, συναντάει οντότητες του «ίδιου μήκους κύματος» μ αυτόν, οι οποίες τον συμβουλεύουν και τον οδηγούν, και αντιλαμβάνεται μ ένα αισθητήριο τρόπο πιο λεπτό και πιο πλατύ τους ήχους και τα χρώματα. Σ αυτόν τον κόσμο υπάρχουν πολιτείες, σπίτια, οικογένειες, όπως κι εδώ, αν και υπάρχει μία τελείως διαφορετική χλωρίδα και πανίδα από τη γη. Παρόμοιος είναι ο κόσμος που επισκεπτόμαστε στα όνειρά μας. Εκεί είναι ένας κόσμος με 5 διαστάσεις κι ο χρόνος ρέει διαφορετικά (γι αυτό σ ένα όνειρο μπορούμε να δούμε μία ολόκληρη ιστορία να διαδραματίζεται μέσα σε λίγα λεπτά). Πολλά θιβετανικά μαντάλα και αιγυπτιακές σαρκοφάγοι είχαν ζωγραφισμένους χάρτες αυτών των αόρατων κόσμων, προκειμένου να καθοδηγήσουν την ψυχή μετά την αποχώρησή της από το υλικό σώμα, έτσι ώστε να μην χαθεί στους άλλους κόσμους. Οι ιερείς βοηθούσαν την ψυχή στο ου 17\n18 ράνιο ταξίδι της με τελετές, προσευχές και διαλογισμούς, μαθαίνοντάς της να διαβάζει, για να μπορεί να ακολουθήσει αυτούς τους μαγικούς χάρτες. Οι 3 Κόσμοι και οι κάτοικοί τους Οι πιο κοντινοί σε σχέση με τη δική μας εξέλιξη στη Γη είναι 3 κόσμοι, αυτοί που στην αρχαία Ελλάδα αποκαλούσαν Κόσμο του Σώματος, Κόσμο της Ψυχής (Αστρικός Κόσμος) και Κόσμο του Νου. Στο Μεσαίωνα αντίστοιχα μιλούσαν για το Στοιχειώδη Κόσμο, τον Αγγελικό και τον Ουράνιο, ενώ ο Άγιος Αυγουστίνος μιλάει για τις 3 πόλεις: την Πόλη του Θεού στον Ουρανό, την Πνευματική γήινη πόλη και την Πόλη του Διαβόλου. Όπως στον ορατό φυσικό κόσμο υπάρχουν πολλές ποικιλίες φυτών, διαφορετικά είδη ζώων και διάφορες ανθρώπινες φυλές, έτσι συμβαίνει και στους αόρατους κόσμους. Έχουν μόνιμους κατοίκους και επισκέπτες ή κάποιους που δρουν ταυτόχρονα σε διαφορετικούς κόσμους. Στο Νοητικό κόσμο συναντάμε κάποιες πνευματικά εξελιγμένες οντότητες, που σπάνια επικοινωνούν με τους κατώτερους κόσμους, εκτός κι αν έχουν αναλάβει κάποια πνευματική αποστολή. Λέγεται ότι εδώ κατοικούν και οι Μάγοι με τους μαθητές τους (λευκοί και μαύροι).οι τελευταίοι σε αντίθεση με τους προηγούμενους χρησιμοποιούν τις γνώσεις και τη δύναμή τους για ιδιοτελείς σκοπούς. Στον Αστρικό Κόσμο ζουν οι άνθρωποι μετά το φυσικό τους θάνατο με το αστρικό τους σώμα σχηματίζοντας πόλεις κατά ομάδες, σύμφωνα με τις τάσεις ή τα πιστεύω τους ενώ η επικοινωνία περιορίζεται, όπως συμβαίνει και στο φυσικό επίπεδο, από τις ατομικές γνώσεις του καθενός και τη συμβολική γλώσσα που χρησιμοποιεί.η επικοινωνία σ αυτό το επίπεδο γίνεται με τηλεπάθεια, περιορίζεται ανάμεσα στις συμπάθειες και προτιμήσεις των ψυχών και επιτυγχάνεται ανάμεσα σ αυτές που δονούνται στο ίδιο «μήκος κύματος». Εδώ μπορούμε να συναντήσουμε κι άλλες περιπτώσεις, όπως είναι το λεγόμενο «είδωλο», μία απομίμηση της ψυχής στον αστρικό κόσμο. Είναι σαν να ζωντανεύει το είδωλό μας στον καθρέπτη, ενώ εμείς έχουμε φύγει. Τέτοιες παρουσίες χρησιμοποιούνται στον πνευματισμό, όπου κάποιος εξαπατάται λαμβάνοντας γι αληθινό άτομο το είδωλο ενός πεθαμένου συγγενή του. Ένας άλλος μυστήριος κόσμος σε σχέση με τον αστρικό κόσμο είναι η λεγόμενη «Όγδοη Σφαίρα», η πιο σκοτεινή περιοχή της σελήνης που ποτέ δεν φωτίζεται από τον ήλιο, ένα είδος κοσμικού σκουπιδότοπου, όπου η προσωπικότητα κάποιων ανθρώπων με υψηλό βαθμό κτηνωδίας αποσυντίθεται περνώντας φοβερά βασανιστήρια. Μία τέτοια περίπτωση είναι αυτή των βρυκολάκων. Στον αστρικό κόσμο κατοικούν και κάποια άλλα όντα που δεν ανήκουν στην ανθρώπινη γραμμή εξέλιξης. Είναι τα λεγόμενα «Στοιχειακά πνεύματα», τα οποία χωρίζονται σε 4 κατηγορίες ανάλογα με το στοιχείο που δρουν. Είναι οι Νάνοι, οι Καλικάντζαροι και οι Νύμφες στη γη, οι Νεράιδες, οι Τρίτωνες και οι Νηριίδες στο νερό, οι Συλφίδες και τα Έλφη στον αέρα και οι Σαλαμάνδρες κι οι πύρινοι δράκοντες στη φωτιά. Αυτά είναι τα πνεύματα της φύσης, που είναι πολυάριθμα και διαφέρουν τόσο, όσο οι ανθρώπινοι λαοί μεταξύ τους. Οι αναφορές σ αυτά τα πλάσματα μας λένε ότι τα ζώα μπορούν να δουν τα στοιχειά και ότι αυτά εμφανίζονται κάποιες φορές στα παιδιά, που συχνά παίζουν με κάποιους «αόρατους φίλους», καθώς και σε κάποιους ανθρώπους που ζουν κοντά στη φύση και είναι πιο αγνοί. Σ όλα τα χωριά υπάρχουν κάποιοι γέροι που μιλούν με νεράιδες ή μπορούν να δουν τους νάνους, κι αφηγούνται τέτοιου είδους ιστορίες. Άλλοι κάτοικοι αυτών των κόσμων είναι οι λεγόμενοι Δέβα, ανώτερα όντα που μπορούν να ανέβουν και στον Ουράνιο κόσμο. Είναι οι Άγγελοι του Χριστιανισμού ή οι κατώτεροι Θεοί των αρχαίων Ελλήνων και Ρωμαίων. Είναι Κύριοι των 4 στοιχείων, ευθύνονται για τις γεωλογικές και κλιματολογικές αλλαγές του πλανήτη μας, είναι Δικαστές των καρμικών πράξεων όλων των βασιλείων, διατηρούν και ισοσταθμίζουν την ισορροπία της φύσης, που πολλές φορές ο άνθρωπος ή άλλα όντα διαταράσσουν. Αυτοί θεωρούνται μεσολαβητές ανάμεσα στο Θεό και στους ανθρώπους. Στη χριστιανική θρησκεία υπάρχουν 9 χο 18 Ι α ν ο υ ά ρ ι ο ς Φ ε β ρ ο υ ά ρ ι ο ς Μ ά ρ τ ι ο ς\n19 Η Πρ αγματικότ ητα των Αόρ ατων Κό σμων ροί Αγγέλων: Σεραφείμ, Χερουβείμ, Θρόνοι, Κυριαρχίες, Αρετές, Δυνάμεις, Κυριότητες, Αρχάγγελοι και Άγγελοι. Στον ινδουισμό οι Αγκριράσας είναι οι αγγελιοφόροι μεταξύ Ουρανού και Γης, ενώ στον ισλαμικό κόσμο στέκουν 8 άγγελοι γύρω από το θρόνο του Αλλάχ αντιπροσωπεύοντας τα 4 σημεία του ορίζοντα και τα ενδιάμεσα αυτών. Όλοι οι παραδοσιακοί λαοί, καθώς ήταν στενά συνδεδεμένοι με τη φύση, αντιλαμβάνονταν ότι όλα εμψυχώνονται από το ίδιο Πνεύμα, την ίδια Δύναμη. Πίστευαν ότι όλα έχουν ψυχή, και επομένως θα έπρεπε να αντιμετωπίζονται με σεβασμό. Οι Κέλτες, για παράδειγμα, έκαναν ένα τελετουργικό πριν το κόψιμο ενός δέντρου ενώ οι Ινδιάνοι έκαναν κάποιες προσφορές στο πνεύμα του ζώου που σκότωναν, για να φάνε. Επίσης πίστευαν ότι η αρμονία και η τάξη του κόσμου μπορούσαν να υπάρχουν, μόνο όσο οι διαφορετικοί κόσμοι και τα όντα που κατοικούσαν σ αυτούς, θα επικοινωνούσαν μεταξύ τους και θα ήταν σε συμφωνία. Οι Θεοί είναι μέρος της φύσης και αν και θεωρούνταν όντα ανώτερα, ήταν τόσο φυσικά όσο ένα πουλί, ένα δέντρο ή ένας άνθρωπος. Και ίσως γεννιούνται και ίσως πεθαίνουν. Οι τελετές που είχαν καθιερώσει, αφιερώνονταν σε διάφορες θεότητες σύμφωνα με τους ρυθμούς της φύσης (για παράδειγμα είχαν γιορτές στα ηλιοστάσια και στις ισημερίες.) Σκοπός ήταν να διατηρείται αυτή η γέφυρα με τον Ουρανό, αυτή η επαφή με τις αόρατες δυνάμεις και το Μυστήριο. Ο προσωπικός μας αόρατος κόσμος Κάθε άνθρωπος διαμορφώνει το δικό του αόρατο κόσμο, ανάλογα με τις επιθυμίες, τις σκέψεις κι αυτά που οραματίζεται. Η ύλη των αόρατων κόσμων είναι μία ουσία που πλάθεται δημιουργώντας μορφές που διαρκούν ένα χρονικό διάστημα κι έπειτα διαλύονται. Οι κοινοί άνθρωποι έχουμε μικρή ένταση στις ψυχολογικές και νοητικές μας δράσεις δημιουργώντας έτσι ασυνείδητα κάποια στοιχειακά πνεύματα, που διαρκούν πολύ λίγο. Αυτά λέγονται σκεπτομορφές και περιφέρονται μέσα στην αύρα του δημιουργού τους ακολουθώντας τον και επηρεάζοντας τις επιλογές, τις σχέσεις και τη δημιουργία της εικόνας του κόσμου του. Συνεπώς το αόρατο δεν υπάρχει. Υπάρχει αυτό που θέλουμε και μπορούμε να δούμε. Αν πριν από έναν αιώνα μιλούσαμε σ έναν επιστήμονα για την τηλεόραση ή το κινητό τηλέφωνο, θα έβαζε τα γέλια. Με την ίδια λογική σε κάποια χρόνια μπορεί να υπάρχουν μηχανήματα με τα οποία θα μπορούμε να δούμε σ αυτούς τους άλλους κόσμους, που ίσως τελικά να μην είναι πολύ μακριά από μάς ούτε τόσο «αόρατοι» ΒΙΒΛΙΟΓΡΑΦΙΑ Τα 3 Κέντρα του Μυστηρίου (Εκδόσεις Νέα Ακρόπολη) Λόμπσανγκ Ράμπα Ο αστρικός κόσμος (Εκδόσεις Κάκτος) Ινδιάνοι φυλές, έθιμα και ιστορία (Εκδόσεις Ιάμβλιχος) Λεξικό των Συμβόλων Τζ.Κούπερ (Εκδόσεις Πύρινος Κόσμος). Τα στοιχειακά πνεύματα της Φύσης (Εκδόσεις Νέα Ακρόπολη). Περιοδικό Νέα Ακρόπολη τεύχος 51 (Άρθρο: Η μαγεία κατά των Τζορντάνο Μπρούνο) 19\n20 «Όταν θυμάμαι το έργο και την αποστολή, ξεχνάω τον εαυτό μου.» Ε. Π. Μπλαβάτσκυ «Ποιος θα μπορέσει να κατακτήσει αυτόν τον κόσμο, το βασίλειο των νεκρών και τον παράδεισο των θεών; Ποιος θα συγκεντρώσει τις διδασκαλίες σαν τον επιδέξιο στεφανοποιό που διαλέγει τα σωστά λουλούδια; Ο Μαθητής θα κατακτήσει αυτόν τον κόσμο» («Νταμμαπάντα, η Ατραπός της αρετής του Βούδα, τα άνθη») Στα χρόνια του σκοταδισμού και της άγνοιας, η Ε. Π. Μπλαβάτσκυ φυλάει σαν καθάρια μήτρα τα σπέρματα της γνώσης, για να τα παραδώσει στην ανθρωπότητα. Αυτή είναι η αποστολή της. Διαφυλάσσει ως Μαθήτρια με ταπεινοφροσύνη και αγωνιστικότητα και προσφέρει με αφοσίωση και αυτοθυσία το φως των διδασκαλιών, τη μυστικιστική γνώση. «Προσφέρεται σ εκείνους που είναι πρόθυμοι να αποδεχθούν την αλήθεια, όπου κι αν βρίσκεται, να την υπερασπιστούν και ν αντιμετωπίσουν κατά πρόσωπο τη λαϊκή προκατάληψη... Κοπιάζουμε για ένα φωτεινότερο αύριο». Ε. Π. Μπλαβάτσκυ, «Ίσις αποκαλυμμένη». Η Ε. Π. Μπλαβάτσκυ γεννήθηκε στις 12 Αυγούστου 1831, στο Αικατερινοσλάβ, δίπλα στο Δνείπερο ποταμό (πόλη τώρα της Ουκρανίας και τότε της ρωσικής αυτοκρατορίας). Τα παιδικά της χρόνια ήταν γεμάτα ωραίες αναμνήσεις, επικίνδυνες εξορμήσεις και δυνατές συγκινήσεις. Ποιοί είμαστε: Η Νέα Ακρόπολη είναι ένας Διεθνής Πολιτιστικός και Φιλοσοφικός Οργανισμός που δραστηριοποιείται σε περισσότερες από 55 χώρες στον κόσμο και έχει ως σκοπό να ενεργοποιήσει την εσωτερική δύναμη του ατόμου, προωθώντας τον ανθρώπινο πολιτισμό, τον αυθεντικό εθελοντισμό και την πρακτική φιλοσοφία. 1 -Συναδελφοσύνη Οι 3 αρχές μας Η προώθηση ενός Ιδεώδους παγκόσμιας συναδελφοσύνης βασισμένο στο σεβασμό της ανθρώπινης αξιοπρέπειας, πέρα από τις διαφορές μας, φυλετικές, μορφωτικές, θρησκευτικές, κοινωνικές κ.ά. 2 - Γνώση Η αγάπη για τη σοφία, η οποία μέσα από τη συγκριτική μελέτη των φιλοσοφιών, θρησκειών, επιστημών και τεχνών, προωθεί τη γνώση για το σύμπαν, τη φύση και τον άνθρωπο. 3 - Ανάπτυξη Η ανάπτυξη των καλύτερων στοιχείων του ανθρώπου, με την προώθηση και την ένταξή του στη φύση και την κοινωνία, όχι ως απλό παρατηρητή αλλά ως ενεργό συμμετέχοντα σ έναν κόσμο που χρειάζεται βελτίωση. Ο στόχος μας Προτείνουμε ένα Νέο Ανθρωπισμό, μια νέα Φιλοσοφική προσέγγιση του κόσμου και του Εαυτού μας. Νέα και συγχρόνως αρχαία, βασισμένη στη Σοφία του παρελθόντος αλλά προσαρμοσμένη στο σήμερα, στις σύγχρονες ανάγκες μας και με οραματισμό για το μέλλον. 20 Ι α ν ο υ ά ρ ι ο ς Φ ε β ρ ο υ ά ρ ι ο ς Μ ά ρ τ ι ο ς